Məktəblilər yay tətilini səmərəli keçirirlər - serqqapisi.az\nMəktəblilər yay tətilini səmərəli keçirirlər\nNəşr edilib 28.07.2018 09:04 |\nUşaqların mənəvi tərbiyəsi baxımından tətil, istirahət valideynlər üçün yaxşı fürsətdir. Balacaların hərtərəfli, ahəngdar inkişafı onların daxili hisslərindən, əhval-ruhiyyələrindən çox asılıdır. Uşaq ruhən özünü xoşbəxt hiss edəndə onda həyat eşqi, yaşamaq həvəsi, nikbinlik daha da çoxalır. Tətil günləri mənalı keçirilərsə, növbəti dərs ilində şagirdlərin uğurları, təhsilə maraqları da artmış olacaq. Çünki onlar yaxşı istirahət sayəsində daxili rahatlıq hissi əldə ediblər.\nNaxçıvanda məktəbyaşlı uşaqların yay tətilinin maraqlı, yaddaqalan olması üçün lazımi tədbirlər həyata keçirilir. Onların istirahət günlərində muxtar respublikamızın gəzməli-görməli yerlərinə ekskursiyalar, uşaqların iştirakı ilə müxtəlif əyləncəli yarış və viktorinalar təşkil olunur. Uşaqların dünyagörüşlərinin artırılmasında, intellektual səviyyələrinin genişləndirilməsində məktəbdənkənar müəssisələrin də əvəzsiz rolu vardır. Hazırda muxtar respublikamızda 36 məktəbdənkənar müəssisə fəaliyyət göstərir ki, onlardan da 6-sı paytaxt Naxçıvan şəhərindədir.\nNaxçıvan Muxtar Respublikası Turizm Diyarşünaslıq Mərkəzi bu gün məktəblilərin ən çox üz tutduğu ünvanlardandır. 1973-cü ildə Naxçıvan şəhərində Gənc Turistlər Stansiyası adı ilə yaradılan müəssisə 2005-ci ildən Turizm Diyarşünaslıq Mərkəzi adı ilə fəaliyyətini davam etdirir. Mərkəzin direktoru Murad Babayev dedi ki, məktəbdənkənar müəssisə hərtərəfli dövlət qayğısı ilə əhatə olunub. 2013-cü ildə bina yenidən qurularaq kollektivin ixtiyarına verilib. Hazırda burada 2 adda şöbə, 10 dərnək fəaliyyət göstərir. Mərkəzin əsas işi uşaqların asudə vaxtlarını maraqlı, əyləncəli keçirmələrini təmin etmək, gənc nəslə doğma diyarı sevdirmək və vətənpərvərlik hissləri aşılamaq, onları tarixi keçmişimizlə tanış etməkdən ibarətdir.\nÖyrəndik ki, mərkəz tərəfindən hər il yay tətili günlərində uşaqların mənalı istirahətini təşkil etmək üçün tədbirlər planı hazırlanır. Bu il də ənənəyə uyğun olaraq iyun ayının 20-dən etibarən plan üzrə məktəblilərin doğma Naxçıvanımızın gəzməli-görməli yerlərinə, tarixi abidələrinə, mədəniyyət, sənaye, istehsal müəssisələrinə ekskursiyaları təşkil edilib. Tətil günlərində məktəblilər mərkəzdə yaradılan mədəni istirahət imkanlarından da geniş şəkildə faydalanıblar. Onlar ilk olaraq burada keçirilən şahmat, tennis və digər stolüstü idman oyunlarına qatılıblar. Həmin tədbirlər uşaqlara xoş əhval-ruhiyyə bəxş edib. Eyni zamanda mərkəzdə yer alan tariximizlə bağlı vəsaitlər, məntiqi düşüncəni artıran kitablar və bədii ədəbiyyatlar məktəblilər tərəfindən qiraət olunub. Bu da onların dünyagörüşünün formalaşmasına, erkən yaşlardan mütaliəyə alışmasına böyük töhfədir. Məktəblilər buradakı elektron lövhədə doğma diyarımızın möhtəşəm tarixini, güclü iqtisadiyyatını, müasir həyatını, təbiətini, qüdrətli ordumuzun nailiyyətlərini əks etdirən sənədli filmlərə tamaşa ediblər. Bu da uşaqlarda Vətənə, torpağa, xalqa məhəbbət hissinin güclənməsinə, onların vətənpərvərlik ruhunda tərbiyə olunmasına əsaslı təsir göstərir. Mərkəzdəki tarix-diyarşünaslıq muzeyində qədim, orta əsr və müasir dövrləri əks etdirən eksponatlara tamaşa edən uşaqlar buradan xoş təəssüratlarla ayrılıblar.\nMərkəz tərəfindən yay tətilinə təsadüf edən əlamətdar günlərlə bağlı tədbirlər keçirilib, əlaqədar mədəniyyət müəssisələrində yer alan eksponatlarla tanışlıq olub. 15 İyun – Milli Qurtuluş Günü və 26 İyun – Azərbaycan Respublikası Silahlı Qüvvələri Günü ilə bağlı uşaq və yeniyetmələrlə vətənpərvərlik mövzusunda söhbətlər aparılıb və mövzuya həsr edilən sənədli filmlər nümayiş olunub. Bundan başqa, iyun ayının 28-dən başlayaraq 3 gün müddətinə 150-dən artıq məktəbli “Naxçıvan İslam Mədəniyyətinin Paytaxtı – 2018” ilə əlaqədar İslamın ali dəyərlərinin və zəngin tarixi-mədəni irsimizin dərindən öyrənilməsi məqsədilə İslam mədəniyyətinin nümunələri olan abidələrə ekskursiyalar edib, mərkəzdə milli dəyərlərimizi əks etdirən əl işlərindən ibarət yeni sərgiyə baxıblar.\nTədbirlər planı çərçivəsində iyul ayının 10-da məktəblilər üçün Əcəmi seyrəngahında Naxçıvan Rəssamlar Birliyinin üzvü, Əməkdar rəssam Həmzə Sadiqov tərəfindən ustad dərsi keçilib. O, Açıq Səma Altında Muzeydə olan eksponatların eskizlərini yaradıb, məktəblilərə bu eskizlərin tabloya köçürülməsi qaydaları haqqında məlumat verib. Həmzə Sadiqov şagirdlərə ustad dərsinin incəliklərindən bəhs edib, müxtəlif janrlar, dünya rəssamlıq inciləri haqqında danışıb. O, rəngkarlığın sirləri, əsərin işlənmə texnikası barədə də söhbət açıb. Məktəblilər öyrəniblər ki, əvvəlcə bütöv obyektlərin və fonun rənglənməsi aparılmalı, sonra isə əsərin kiçik elementlərinin işlənilməsi vacibdir.\nXatırladaq ki, yaxın günlərdə məktəblilərin Naxçıvan Biznes Mərkəzi ilə də tanışlıqları olacaq. Tətilin sonunadək bir sıra tədbir və səyahətlərin keçirilməsi nəzərdə tutulub.\nSonda onu da qeyd edək ki, uşaqlara qayğı göstərmək, onlarda sağlam düşüncə formalaşdırıb Vətənə, xalqa və dövlətə layiqli vətəndaş kimi yetişdirmək üçün təkcə aidiyyəti təşkilatlar deyil, valideynlər də yaxından iştirak etməlidirlər. Onlar tətil günlərində övladlarını səmərəli istirahətin ünvanı sayılan məktəbdənkənar müəssisələrə yönəltməklə bu işə böyük töhfə verə bilərlər.


Nümunənin reyestr kodu : ST0904000003\nQovut buğda unundan və ya yarmasından su (süd), yağ, bal, duz, şərbət, gülab və ədviyyat qatılmaqla bişirilən şirniyyat növüdür. Onu, adətən, bayram və mərasimlərdə hazırlayır, qismən də gündəlik yemək öynəsinə çıxarırdılar. Azərbaycanda qovut keçmişdə ən çox Xıdır Nəbi bayramında bişirilirdi. Etnoqrafik materiallardan aydın olur ki, keçmişdə mövsümi xarakterli el bayramları arasında Xıdır Nəbi və Novruz bayramı daha böyük şənliklər və təntənələrlə keçirilirdi. Şübhəsiz ki, Xıdır Nəbi bayramı Xıdır Nəbi və Xıdır İlyas haqqında xalq əfsanələri ilə əlaqədar olaraq meydana gəlmişdir. Xalq təsəvvürünə görə iki qardaş olan Xıdır Nəbi və Xıdır İlyas guya soyuq qış günlərində əhalini odla təmin etmişdir. Mahiyyəti etibarilə qışın şaxtasından qurtarıb istiliyə, yaşıllığa qovuşmaq arzusunu ifadə edən bu bayram Xızır peyğəmbərin, daha doğrusu, istilik və yaşıllıq hamiləri Xızır və İlyasın şərəfinə icra olunurdu.\nXıdır Nəbi bayramının özünəməxsus yemək süfrəsi olurdu. Burada ən çox buğda dənəsi və yarmasından, eləcə də undan hazırlanmış məmulatlar və xörəklər (xaşıl, qovut, səməni halvası, fəsəli, qovurğa, şirin çörəklər və s.) üstün yer tuturdu. Bayrama bir neçə gün qalmış (bayram, adətən, kiçik çillənin onuncu günü – 10 fevralda keçirilirdi) əhali buğda və küncüt tədarükü görər, şirniyyat hazırlayar, yumurta boyayar, süfrəyə qoymaq üçün 10-a qədər çərəz seçib-saflayardı. Bayram günü qovurğa qovrular, hədik bişirilər, çəkilmiş yarmadan qovut hazırlanar, çərəz-xüşkbar süfrəsi açılar, plov (aş) dəmlənərdi.\nAdətən, Xıdır Nəbi bayramında hər bir ailədə qovut bişirilirdi. Bunun üçün seçib-saflanmış iri dənəvər buğdanı yaxşıca qovurur, kirkirədə ondan yarma (un) çəkir, içərisinə yağ, su (süd), zövqə görə bal, duz, döyülüb xırdalanmış qoz ləpəsi və küncüt əlavə edib ədviyyatla aromatlaşdırır, gülab qatılmış şərbətdə bişirirdilər. Vam od üzərində qatılaşıb tünd-qəhvəyi rəng alanda qovut bişmiş hesab olunurdu. Hazır olandan sonra ondan yastı, dairəvi-girdə kökələr hazırlayır, ya da yumrulayıb (yumurtavari şəkildə) yeyirdilər.\nKeçmişdə Azərbaycan bölgələrində qovudun üç növü hazırlanmışdır: adi qovut (onu suda bişirirdilər), südlü qovut və şirin qovut. Şirin qovudun içərisinə şərbətdən başqa, şəkər tozu da əlavə edirdilər. Qovut hazırlanacaq un (yarma) haqqında bəzi maraqlı faktları da qeyd etmək yerinə düşərdi. Belə ki, qovut bişirmək üçün çəkilmiş unun (yarmanın) qalanını ağbirçəklərimiz teştə doldurub taxtın altına, yük dolabının və ya taxçaların əl dəyməmiş künclərinə qoyardılar. Xalq təsəvvürünə görə guya Xıdır Nəbi gecə gəlib əlini bu una (yarmaya) çəkər, onu ovsunlayardı. Əhali bu unu gələcəkdə evdə bolluq, bərəkət yaradacağı üçün müqəddəs hesab edər, onu ortalığa gətirər, ailə üzvləri arasında paylayar, öpüb gözlərinin üstünə qoyar və yeyərdilər. Qovutla bağlı digər bir inanca görə isə çox qədim zamanlarda, hələ şamın olmadığı vaxtlarda Azərbaycanın bəzi bölgələrində Xıdır Nəbi mərasimi günü bağ-bağatdan alma çubuqları qırıb evə gətirərmişlər. Bu çubuqların uclarına pambıq sarınaraq yağ sürtülər və süfrəyə qoyulmuş qovut üstə sancılaraq yandırılarmış. Həmin çubuqların hərəsi bir niyyət imiş: yurdun abadlığı, ailənin salamatlığı, bağ-bostanda barın çoxluğu, mal-qaranın artması və s. Süfrədəki üstündə şamlar yanan qovutdan ailə üzvləri lap sonda yeyərdilər. İnanardılar ki, şamlar yanan vaxtda ata-baba ruhları kimi, Xıdır Nəbi də gözə görünmədən gəlib bu qovutdan dadır. Həmçinin həmin axşam qaranlıq düşəndən sonra dəstə ilə qapı-qapı gəzən uşaqlara da qovutdan pay verərdilər. Əhali elə güman edərmiş ki, Xıdır Nəbi də həmin uşaqların arasındadır. Odur ki, heç kimi naümid qaytarmaz, onların heybəsinə qovutla yanaşı, boyaqlı yumurta və digər bayram payı da qoyardılar. Xalq təsəvvürünə görə uşaqlara verilən pay elə Xıdır Nəbiyə verilən pay kimi mənalandırılardı. Qovut hazırlama ənənəsi Azərbaycanın bir çox bölgələrində Novruz bayramı günlərində də həyata keçirilirdi.\nArxeoloji abidələrdən Neolit və Eneolit dövrlərinə aid müxtəlif formalı dən daşlarının aşkar edilməsi bu dövrdən etibarən Azərbaycanda dənli bitkilərin yarma, yaxud un halına salındığını söyləməyə əsas verir. Azərbaycanda dənüyütmənin tarixini müəyyənləşdirmək üçün arxeoloji qazıntılardan əldə olunmuş qayıqvari formaya malik dən daşları, girdə formalı kirkirə və su dəyirmanları müstəsna əhəmiyyət kəsb edir. Çox güman ki, elə bu dövrdən də buğdadan yarma və un əldə edilmiş, digər un yeməkləri kimi, qovut da hazırlanmışdır. Xıdır Nəbi mərasimi və bu mərasimdə qovut çəkmə ənənəsi Azərbaycanın Naxçıvan, Gəncəbasar, Borçalı, Qərbi Azərbaycan (Göyçə), Qarabağ və b. bölgələrində geniş yayılmış, zəmanəmizə qədər gəlib çatmışdır.\nTərtibçi və biblioqraifya


5000 manatdan yuxarı olan bütün əmanətlər vergiyə cəlb ediləcək – AÇIQLAMA\n8 Yanvar 2015 14:12\nƏmanət faizlərinə tətbiq edilən güzəşt müddətinin ən azı 1 il uzadılmasının vacibliyi qeyd edilsə də, hökumət fikrində qətidir. Hətta bununla bağlı Vergi Məcəlləsinə dəyişiklik layihəsi hazırlanaraq parlamentə təqdim edilib. Məcəlləyə təklif edilmiş dəyişikliyə əsasən, bundan sonra yerli bank və xarici bankın Azərbaycan Respublikasındakı filialı tərəfindən fiziki şəxslərin əmanətləri üzrə ödənilən illik faiz gəlirlərinin ancaq 500o manatadək olan hissəsi vergidən azad olunacaq. Layihə olduğu kimi qəbul olunsa, bu halda orta hesabla 5000 manatdan yuxarı olan (illik 10%-lə cəlb edilmiş) bütün əmanətlər vergiyə cəlb ediləcək.\nMəsələyə münasibət bildirən iqtisadçı ekspert Samir Əliyev deyir ki, əmanətin illik faizi azaldıqca vergiyə cəlb edilməyən əmanətin həcmi də artacaq və ya əksinə: “Məsələn, illik 9%-lə 5555 manat, 8%-lə 6250 manat məbləğində güzəştli əmanət qoya biləcəklər. İllik faiz dərəcəsi 11-ə qalxdıqda isə güzəştli əmanətin məbləği 4545-ə qədər azalacaq. Ancaq burada əmanətçilərin 2 vacib nüansa diqqət yetirməsi çox vacibdir. Birincisi, göründüyü kimi, söhbət konkret olaraq bir banka yatırılmış əmanətdən gedir. Əmanətçi vergi ödəməmək üçün əmanətlərini bir neçə hissəyə bölməklə müxtəlif banklarda yerləşdirə və ya onu ailə üzvlərinin adlarına keçirə bilər. Bu, ailə əmanətlərin inkişafını stimullaşdıracaq. İkinci nüans faizin vergiyə cəlb olunan hissəsi ilə bağlıdır. Əgər əmanətçi banka illik 10%-lə 10 min manat yatırıbsa, bu halda onun gəliri 1000 manat olacaq və deməli, ödəyəcəyi vergi məbləği 50 manat ((1000 AZN – 500 AZN) x 10%) olacaq”.\nİqtisadçı deyir ki, hazırda ölkə üzrə əmanət qoyuluşunun həcmi 7 milyard manatdan çoxdur. Orta illik faiz dərəcəsi isə 10%-ə yaxındır: “Deməli, söhbət 70 milyon manat vəsaitdən gedir. Güzəşt davam etsəydi, hökumət bu qədər vəsaiti əmanətçilərə hədiyyə etməli idi. Ancaq neftin ucuzlaşması fonunda neft gəlirlərinin azalması büdcənin icrasında problemlər yarada bilər. Bunları önləmək üçün hökumət vergi mənbələrini artırmağa başlayıb ki, onlardan biri də əmanətlərə vergi tətbiqinin bərpasıdır.\nƏmanətlərin həcminə görə strukturu açıqlanmadığından, yeni güzəşt sisteminin tətbiqindən büdcənin nə qədər qazanacağını söyləmək çətindir. Hər bir halda, bu, 70 milyon manatdan az olacaq və xeyli əmanətçinin gəlirlərinə toxunacaq. 2015-ci ilin dövlət büdcəsində dividendlərdən, faizlərdən və icarədən gəlir vergisi 81 milyon manat artımla proqnozlaşdırılıb. Böyük ehtimalla, bu artımın təxminən yarısı əmanətçilərin hesabına örtüləcək”.\nS.Əliyev bildirir ki, yeni güzəşt mexanizminin bank sistemi üçün yeganə üstünlüyü əmanət bazarında təmərküzləşmənin azaldılması olacaq: “Hazırda əmanət bazarının təxminən yarısı ölkənin 5 iri bankının payına düşür. Yerdə qalan yarısına isə 39 bank nəzarət edir. Vergi güzəştinə düşmək üçün əmanətçilər vəsaitlərini banklar arasında bölməli olacaqlar ki, bu da vəsaitlərin bərabər paylanmasını stimullaşdıracaq.\nAncaq bu addım Mərkəzi Bankın 2015-ci ildə kredit faizlərinin aşağı salınması ilə bağlı qarşısına qoyduğu məqsədə çatması təşəbbüsünə ziddir. Çünki yeni sistem bazarda əmanət faizlərinin artımına gətirib çıxaracaq. Əmanətçini itirməmək və ödənilməli olan vergi məbləğini kompensasiya etmək üçün bank faiz dərəcəsini qaldırmalı olacaq. Bu isə əmanətlərin bahalaşmasını şərtləndirəcək. Deməli, bu il kreditlərin ucuzlaşmasını gözləmək tezdir”.


STM Neftçaladakı vəziyyətlə bağlı ictimai rəyi öyrənib » Altaba.az - Sosial İnformasiya Agentliyi\nBölgələrdə vəziyyət / İqtisadi təşəbbüslər\n7-08-2020, 15:51 Baxış: 913\nSosial Tədqiqatlar Mərkəzi Neftçala rayonunda əhalinin su ilə təminat vəziyyətinə dair ictimai rəy sorğusu keçirib.\nMərkəzdən "Altaba.az"a verilən məlumata görə, sorğu 407 ev təsərrüfatı ilə keçirilib və Neftçala şəhəri ilə yanaşı ətraf kəndləri əhatə edib.\nSorğu iştirakçılarının 91.7%-i son aylar ərzində içməli su ilə təminatda, onlardan 45%-i həmçinin suvarma suyu ilə təminatda çətinlik çəkdiklərini bildiriblər (təkcə suvarma suyundan çətinlik çəkənlər 3.9% olub). Su təminatında heç bir çətinliklə qarşılaşmadığını cəmi 4.4% respondent bildirib. Sorğu iştirakçılarının əksəriyyəti (79.6%-i) mövcud problemlə son 3 ay ərzində qarşılaşdığını bəyan edib.\nSorğu iştirakçılarının 83.5%-i hazırda içməli suyu aidiyyəti qurumlar tərəfindən təşkil olunan xüsusi texnikalar (su daşıyan maşınlar) vasitəsilə əldə etdiklərini, 10%-i quyu suyundan faydalandığını bildirib. Digərləri bulaq suyundan istifadə edənlər və içməli suyu satın alanlardan ibarət olub. Sorğuda iştirak edənlərin 78%-i hazırkı su təminatının onları qane etdiyini (27.1% tam, 50.9% əsasən qane edir) , 22%-i isə qane etmədiyini bəyan edib (10.2% "əsasən qane etmir”, 11.8% "heç qane etmir”).\nSorğu iştirakçılarının təqribən yarısının (48.9%-nin) rəyinə görə, Prezidentin su təsərrüfatındakı problemlərə həsr olunan müşavirədəki çıxışından sonra aidiyyəti qurumlar problemin həllinə diqqətlə yanaşmağa başlayıb. 10.9% respondent bu sahənin hələ də diqqətdən kənar saxlanıldığı mövqeyini bölüşüb, 40.2% respondent isə problemin sözügedən çıxışdan əvvəl də aidiyyəti qurumların diqqətində olduğunu bildirib.\nBakının bu rayonunda içməli su olmayacaq\nKlinton Trampı qabaqlayır - Sorğu


Literaz.com | Şərif Ağayar - Anar və Quş adam\nŞərif Ağayar - Anar və Quş adam Ədəbi Təndiq\nAnar,Birdman,Rasim Qaraca,Şərif Ağayar,\nAnar və Quş adam\nBu günlərdə dostların məsləhəti ilə bir neçə maraqlı filmə baxdım. Bunlardan biri ABŞ rejissoru Aleksandr İnarrutinin ötən ay ən yaxşı film kimi Oskara layiq görülən məşhur “Birdman” filmi idi.\nElə ilk dəqiqələrdən, nədənsə, xalq yazıçısı və təbii ki, yazıçılıqdan daha çox AYB sədri Anar Rzayev yadıma düşdü.\nBirdman (ingiliscə “Bird” və “Man” sözlərinin birləşməsidir, “Quş adam” deməkdir) məşhur aktyordur və vaxtı ilə yaratdığı Quş adam obrazı ilə dövrünün ən məşhur sənətçisi olub, milyonlar qazanıb, “Birdman 2”, “Birdman 3” filmlərində də oynayaraq, şöhrətin həzzini, hətta, belə deyək, şitini çıxarıb. İndi, bir az yaşlanıb, onun söykəndiyi, güvəndiyi, üstünə çıxıb hamıdan uca göründü dəyərlər uçulub-dağılıb. Bimürvət zamana kişini əliyenişə salıb!\nBu nədi internet!\nBu nədi tvitter!\nAh, Müqəddəs Məryəm!\nSən özün şahidsən ki, hər şey pisliyə doğru gedir. Axı onun zamanında belə deyildi. Onun zamanında sənətə hörmət, rəğbət vardı.\nAnlayacağınız, Birdmanın vaxtı ilə şişirdilmiş şöhrəti reallığa dəyərək şar kimi dağılır, xəyallar suya düşür, qəlyanlar yerə...\nKinoşünas Aygün Aslanlının yaşlanmış halını xatırladan tənqidçi xanım Birdmanın əhədini kəsib, göz açmağa aman vermir. Üstəlik, yeni, gənc və daha istedadlı aktyorlar gəlib səhnəyə, tamaşaçı onlara heyrandır. Hətta, birinin penisini belə sevirlər! Qızlar gözünü yumub ona vurulur, yatağına girmək üçün əldən-ayaqdan gedir. Harda qaldı əxlaq?! Harda qaldı namus-qeyrət?! Harda qaldı xalqa rəğbət, hökmdara sədaqət, düşmənə nifrət və qanacaq-mərifət?!\nBirdman hikkəsindən çıldırır. Üstəlik, penisi ilə fəxr edən bu əxlaqsız, tərbiyəsiz, şərəfsiz, ləyaqətsiz, atasından xəbərsiz gənc aktyor qocaman Birdmanı üzünəcə tənqid edir, onun ciddi sənətkar olmadığını, pul-para və şöhrət yolunda özünü zəbun etdiyini deyir. Hər şey bir yana, doğmaca qızı da Birdmana qarşı çıxır: “Ata, nəhayət qəbul elə ki, sənin dövrün yavaş-yavaş keçir, həyat davam edir, adamlar doğulur, gənclər gəlir! Keçmişinə dəlicəsinə vurulub reallıq hissini itirmisən. Gülməli görünürsən. Adi Facebook hesabın da yoxdu, ay ata?! Qocalmısan, get bir az dincəl, cavanların qarşısında divar kimi dayanma ki, sənə yumurta atmasınlar, ələ salmasınlar, söyməsinlər, mırtlaşmasınlar. Fikir və stressdən başın da getdikcə yekəlir! Köhnə eynəklərin qulplarının arasına yerləşmir. Dilin də ağzında şişib. Danışanda elə bil ağzında dovğa qarışdırırsan. Qatıqlayırsan, ata, vallah, qatıqlayırsan! Utanıram sənə görə... Hü-hü-hü-hü!”\nBirdman hikkəsindən teatrdakı otağını (bədbəxt elə burdaca yaşayır, özünü AYB-siz, üzr istəyirəm, teatrsız təsəvvür edə bilmir) otağını dağıtmazmola? Filmlərinin qalasından qalan nəhəng “Birdman 2”, “Birdman 3” afişalarını ora-bura çırpmazmola? Havalanmazmola yazıq adamcığaz?\nOnun faciəsini yalnız AYB gənclər katibi Rəşad Məcidə bənzəyən kök, ortaboy, amma saqqallı və eynəkli rejissor başa düşür. Odur ki, hövlnak özünü içəri təpir, Birdmanı sakitləşdirmək üçün ona “xoş xəbər” gətirir: “Martin Skorseze təzə film çəkir, aktyor axtarır, eşitdiyimə görə, səninlə maraqlanıb!”\nYenə qanadlanır adam.\nYenə 30 il əvvəlki kimi səmalarda uçur.\nSifətində elə güllər açılır ki, bu gülləri yalnız Dantenin yubileyinə dəvətnamə almış Kəbirlinskinin üzündə görmək olar.\nAx, dəyişən zəmanə.\nAx, internet, ax, idarəolunmaz gənclik!\nGörəsən belə xoş xəbərləri Anar müəllimə nə vaxt verəcəklər?\nBiri nə vaxt gəlib deyəcək ki, AYB-ni tənqid edən bütün yazarları ölkədən qovdular, bütün internet saytları bağlandı, indən sonra AYB katibliyinin icazəsi olmadan nə bir məqalə yazılacaq, nə bir şeir, nə bir hekayə.\nSizin icazəniz olmadan tamaşa qoyulmayacaq, film çəkilməyəcək.\nBir gün kim gəlib deyəcək ki, Anar müəllim, gözünüz aydın, hökumət də, xalq da yekdil rəyə gəldi: AYB-nin əbədi sədri Siz olacaqsız!\nAnar müəllim, gözünüz aydın, Rasim Qaraca da köçdü dünyadan...\nZahir Əzəmətin bütün saytları bağlandı...\nZamin Hacının eynəyi qırıldı...\nElnur Astanbəyli təzyiqdən komaya düşdü...\nSeymur Baycan yeməkdən zəhərləndi...\nAnar müəllim, gözünüz aydın, “Qurultay” sözünü lüğətdən çıxartdılar.\nAnar müəllim, maşallah olsun, axır ki, Rəsul Rzanın Səməd Vurğundan böyük şair, Sizin Əkrəm Əylisilidən böyük yazıçı olduğunuza inandı camaat...\nAnar müəllim, muştuluğumu verin, deputat seçildiniz!


Video chat Orta Govi Digər şəhərlər (Monqolustan). Pulsuz video sohbetler Orta Govi Digər şəhərlər (Monqolustan). Video təsadüfi chat.\nVideo Orta Govi Digər şəhərlər (Monqolustan) chat\nXoş gəlmisiniz video Orta Govi Digər şəhərlər chatMeet dünyada insanlar shuffle. Pulsuz video Orta Govi Digər şəhərlər chat Əgər aşağıdakı variantları seçə bilərsiniz:- insanların bütün növ ilə pulsuz danışmaq. Bu 'Ayarlar' getmək, müəyyən etmək.- "Kamera 'rejimində webcam ilə danışmaq.- Maraqlı kimsə tapmaq üçün 'Sonrakı' düyməsinə basın baxmayaraq maraqlı var.- 'Text' rejimində heç bir mikro ilə anonim söhbət və webcam var.- Spy digər insanlar video sohbetler anonim icazə verilir əgər.- video Orta Govi Digər şəhərlər chat bütün dünyada funny dostlar cavab bilər təşəkkür edirik.- Siz 'Ayarlar' onu dəyişdirmək Bu spied etmək istəmirsinizsə.Mətbuat 'F2' başlamaq və ya basın 'Başlat'\nBütün ölkələr | Video Monqolustan chat\nOrta Govi Digər şəhərlər şəhərlərin siyahısı:


11.07.2017 - Yeni Audi A8\nYeni Audi A8 çox dəbdəbəlidir. Avtomobilin təqdimatı Barselonada Audi Summit sərgi-konfransda keçirilib. Sedan şirkətin - "Yüksək texnologiyaların mükəmməlliyi" şüarı ilə hazırlanıb. Bunu artıq avtomatik park etmə və qaraja daxil olma sistemlərində, həmçinin tıxaclar zamanı robotun sürücünü əvəz etməsində müşaidə etmək mümkündü. Bu sistemləri şirkət 2018-ci ildən başlayaraq tədricən tədbiq edəcək.\nBanın dizaynı yenilənib - radiatorun altı guşəli barmaqlığı avtomobili daha aqressiv göstərir. Lazer işıq sistemli işıqdiodlu fənərlərdən ibarət otika da yenilənib. Sürücü avtomobilə yaxınşıb və ya uzaqlaşdıqda, dinamik işıqlandırma işə düşür. Yeni A8 modeli istər standart 5,17 m, həmçinin əlavə 13 sm-li Audi A8 L variantında çox böyük görünür.\nAvtomobilin salonu da çox genişdir. Daha uzun versiyada dörd variantda tənzimlənən və ayaqların rahatlığını təmin edən komfortlu kürsülər mövcuddur. Arxada əyləşən sərnişinlər üçün ayaqların qızdırıcısı və massajı təklif olunur. Massajedici sistemin tənzimləmlərinin idarəetmə bloku ön sərnişin oturacağnın arxasına montaj edilib.\nBundan əlavə, sərnişinlər öz zövqlərinə və tələblərinə uyğun olaraq salon işıqlandırılmasını, oturacaqların massaj funksiyalarını və xüsusi telefon zənglərini tənzimləyə bilər. Bütün bunları idarə edən smartfona oxşar idarəetmə sistemi, mərkəzi qoltuqaltıda yerləşir.\nCihazlar panelinin mərkəzində sensor displey yer alıb. Avtomobilin qapısı açıldıqda burada istifadəçi interfeysi peyda olur. Funksiyaları barmaq toxunuşu ilə yanaşı, səslə də idarə etmək mümkündür.\nAvtomobildə tədbiq olunan Audi AI active suspension asması da yeni texniki həllərdən biridir. Pre sense 360° sistemi ilə tandemdə çalışaraq, yan toqquşma zamanı avtomobili ildırım sürəti ilə yuxarı qaldırır. Bunun sayəsində isə, qəza zamanı sürücü və sərnişinlər üçün ağırlıq səviyyəsi azalır.\nAudi A8 Almaniyada iki yeni V6 turbo mühərriki ilə təqdim ediləcək: 286 atlı 3,0 L TDI dizel və 340 atlı 3,0 L TFSI benzin. Bir müddət sonra isə səkkiz silindirli 435 a.g. hasil edən 4,0 L TDI və 460 a.g. 4,0 L TFSI aqreqatlarla da istehsal olunacaq. Top versiyasına isə 6,0 L W12 mühərriki quraşdırılacaq. Bundan əlavə, güclü plug-in hybrid ötürməli Audi A8 L e-tron quattro versiyası da təklif olunacaq.


Mətbəx Masaları | Kontakt Home Mağazalarında ✅ (YENİ)\nMətbəx masaları fərqli dizayn və funksionallıqda müxtəlif mebel brendləri tərəfindən hazırlanır. Çox zaman geniş ailələrin istifadə etdiyi 12 və ya 15 nəfərlik mətbəx masaları, daha çox yer tutmaması üçün daha yığcam hazırlanır və ya xüsusi mexanizmlər vasitəsilə ehtiyac olmadığı zamanlarda yığılaraq daha kiçik ölçülü olur. Mətbəx masaları seçərkən diqqət olunmalı ən vacib nüanslardan biri, masanın hazırlandığı materialdır. Masanın hazırlandığı ağac növü nə qədər keyfiyyətli və dözümlü olarsa, masanın qiyməti də bununla mütənasib olaraq artır. Həmçinin masanın hazırlanması zamanı qismən və ya tamamilə əl işi olan hissələr varsa, bu da masanın qiymətinə təsir edir.\nMətbəx masaları ilə saytımızda tanış olaraq seçim edə bilərsiniz!\nMətbəx masaları gün ərzində ailə üzvlərinin bir araya toplaşdığı və ən sevincli anların ətrafında yaşandığı mebellərdir. Kontakt Home mağazalarında mətbəx masasını yeniləməyi düşünən, lakin büdcəsi bunun üçün kifayət etməyən şəxslər üçün, münasib kredit şərtləri ilə də mətbəx masaları mövcuddur. Mətbəxiniz istər ənənəvi, istərsə də daha müasir üslubda təmir edilmiş olsun, təklif etdiyimiz masalar, dizayna rəng qatacaqdır. Keyfiyyətli ağac və metal materiallardan hazırlanmaları səbəbilə uzun illər boyunca istifadə edə biləcəyiniz mətbəx masaları mağazalarımızda!\n90 x 150 x 75 sm\n75 x 120 x 75 sm\n75 x 120 x 74 sm\nMətbəx masaları Kontakt Home mağazalarında sərfəlidir!\nMətbəx masaları ən geniş çeşiddə Kotakt.az saytında təklif olunur. Son zamanlarda xüsusilə gənc ailələr, daha çox üasir üslubda olan mətbəx masalarından istifadə edir. Bu masaların əksər hissələri metal materiallardan hazırlanır və bu səbəbdən də çəki olaraq digər masalardan nisbətən ağır olurlar. Kontakt Home mağazalarında hə klassik üslubda, həm də son model masalar müştərilərə təklif olunur. Burada Türkiyə və İtaliya istehsalı olan keyfiyyətli və xüsusi dizaynlara malik masalar mövcuddur. Siz də masa seçimində çox düşünmədən Kontakt Home mağazalarına müraciət edin və xəyallarınızdaki mətbəx masaları modellərinə sahib olun!\nMətbəx masaları geniş çeşiddə Kontakt.az-da!\nMətbəx masaları qiymət baxımından olduqca müxtəlifdir. Dizaynına, hazırlanmasında istifadə olunan materiallara, mebelin hansı ölkənin istehsalı olduğuna uyğun olaraq qiymətlər dəyişə bilir. Həmçinin mexanizmlə təchiz olunan mətbəx masaları, ənənəvi masa modellərinə nisbətən daha yüksək qiymətlərlə təklif olunur. Bu masalar, daha çox evinin sahəsi kiçik olan şəxslər üçün uyğundur. Əgər mətbəxinizin sahəsi böyükdürsə, bu zaman daha böyük ölçülü mebellər arasından seçim edərək, rahatlığınızı təmin edə bilərsiniz. Hər zövqə uyğun mətbəs masaları Kontakt Home mağazalarında!\nDondurucu Qapaqlar Qələmlər Hava təmizləyici Pozanlar


ABŞ vətəndaşlarına xəbərdarlıq edir\n2021, 23 Oktyabr, şənbə, Bakı vaxtı 14:55\nParis, 18 noyabr, 2015-ci il\nBirləşmiş Ştatlar bütün dünyadakı vətəndaşlarına “artan terror təhlükəsi” barədə xəbərdarlıq edib. Noyabrın 13-də Parisdə törədilmiş hücumlarda 130 nəfər həlak olub. Hücuma görə məsuliyyəti İslam Dövləti (İD) yaraqlıları üzərinə götürüb.\nABŞ Dövlət Departamentinin noyabrın 23-də yaydığı məlumata görə, əldə olan informasiya İD, Al-Qaeda, Boko Haram və “digər terror qruplarının çoxsaylı regionlarda terror hücumları planlaşdırdığını” göstərir.\nMəlumatda Danimarka, Fransa, Mali, Nigeriya və Türkiyədəki son hücumlardan bəhs olunur. ABŞ vətəndaşlarına ictimai yerlərdə və nəqliyyatda ayıq-sayıqlıq tövsiyə edilir. Amerikalılara məsləhət görülür ki, əhalinin gur olduğu yerlərə getməsinlər, bayram vaxtı xüsusilə ehtiyatlı davransınlar.\nQarşıdan Şükranlıq bayramı gəlir.


Dövlət yardımının işçilər arasında bölüşdürülməsi\n27 Aprel 2020 15:15\nPrezident İlham Əliyevin 2020-ci il 19 mart tarixli Sərəncamının icrası məqsədilə Nazirlər Kabinetinin 4 aprel 2020-ci ildə təsdiq etdiyi Tədbirlər Planında üç istiqamət - iqtisadi artıma və sahibkarlığa dəstək, məşğulluq və sosial rifaha dəstək, makroiqtisadi və maliyyə sabitliyini qorumaq nəzərə alınıb. Dövlət dəstəyinin əsas hədəflərindən biri pandemiyadan zərər çəkmiş sahələrdə iş yerlərinin sayının azaldılmasının qarşısının alınması, iş yerlərinin saxlanılması və iqtisadi fəallığın qorunmasıdır. Bu məqsədlə, pandemiyanın zərər vurduğu fəaliyyət sahələrində və şirkətlərdə çalışan 300 min nəfər muzdlu işçinin (əmək müqaviləsi olan) əməkhaqqının müəyyən hissəsinin ödənilməsi üçün sahibkarlara dövlət tərəfindən 215 milyon manat həcmində maliyyə dəstəyinin göstərilməsinə başlanılıb.\nBəs sahibkarların aldıqları yardımın işçilər arasında bölüşdürülməsi üçün hansı qaydalar tətbiq edilir? Bu sualların cavabını iqtisadçı Mahmud Abasquliyev misallarla izah edib:\nTutaq ki, "BB" MMC-nin bir işçisi var. Həmin işçinin əməkhaqqı 250 manatdir. Dövlət tərəfindən isə MMC-yə 150,75 manat yardım edilib. Burada hesablama bu şəkildə aparılacaq:\nMəcburi dövlət sosial sığorta ödənişinin məbləği: 200*22%+50*15% = 51,50 manat\n250:2 = 125 manat\n51,50:2 = 25,75\nAlınan rəqəmləri toplasaq: 125 + 25,75 = 150,75.\nBuradan aydın olur ki, dövlət yardımı kimi işçiyə görə ödənilən sığortanın 22 faiz və 15 faizinin yarısı və əməkhaqqının yarısı dəstək proqramına daxil edilir. Qalan məbləğləri – işəgötürən tərəfindən hesablanan 0,5 faiz, işçinin əməkhaqqından tutulan 0,5 faiz, 3 faiz və 10 faiz məbləğində tutulmaları, həmçinin əməkhaqqının qalan hissəsini şirkət özü ödəməlidir.


Mərkəzi Bankın yeni pul siyasətinin pərdəarxası məqamları - Ekspert danışır\n5 Avqust 2013 12:12\nVüqar Bayramov: “Mərkəzi Bank Azərbaycan manatını sevmir”\n"Mərkəzi Bank Azərbaycan manatını heç sevmir. Milli valyutanın üzərində əməliyyat aparmaq istəyən ölkənin baş bankı bir müddət öncə dövriyyəyə 150, 200 və 500 manatlıq əskinasları buraxmaq istədiyini bildirməklə dünya pul tarixinə yenilik gətirməyə çalışdı. Bəlli olanda ki, dünyanın heç bir normal ölkəsində 1 əskinasın dəyəri ölkə üzrə orta aylıq əmək haqqından çox olması praktikası yoxdur və MB orta aylıq əmək haqqı 408 manat olan ölkəmizdə 500 manatlıq əskinası dövriyyədə görməklə ciddi bir "qlobal yeniliyə" imza ata bilər".\nBunu iqtisadçı Vüqar Bayramov bildirib. V.Bayramovun sözlərinə görə, pulun dəyərinin yuvarlaq olması səbəbindən heç bir normal ölkədə "150" ilə ifadə edilən əskinaslar yoxdur: "Biz Mərkəzi Bankın ikinci "qlobal kəşfinin" də şahidi ola bilərdik. Amma məhz ekspert izahatları nəticəsində baş bankda bu ideyadan geri çəkildilər".\nMərkəzi Bankın dövriyyəyə 1 və 2 manatlıq dəmir pulların buraxılması ilə bağlı ideyasına münasibət bildirən iqtisadçı indiki məqamda nə 1, nə də 2 manatlıq dəmir pulların dövriyyəyə buraxılması məqsədəuyğun olmadığı qənaətindədir: "Dövriyyəyə iri nominallı dəmir pulların buraxılması pulun alıcılıq qabiliyyətinin düşməsinə gətirib çıxara bilər. Bu, pulun alıcılıq qabiliyyətinə psixoloji təsir göstərər.\nAvropa Birliyində 2 avroluq dəmir pul istifadə olunur. Amma nəzərə almaq lazımdır ki, AB-də pulun işlənmə dairəsi genişdir. Eyni zamanda, AB-də istehlak bazarında qiymətlər əməkhaqqının səviyyəsinə uyğun olaraq müəyyənləşir. Bu baxımdan 2 avro dəmir pulun dövriyyəyə buraxılması birlik ölkələrində qiymətlərin kəskin dəyişməsinə gətirib çıxarmır. Çünki onsuz da həmin ölkələrdə əməkhaqları və qiymətlər, buna paralel olaraq da alıcılıq qabiliyyəti yüksəkdir.\nAzərbaycanda isə alıcılıq qabiliyyəti və orta aylıq əməkhaqqı AB ilə müqayisədə 4 dəfə azdır. Belə olan halda 2 manatlıq dəmir pulların buraxılması pulun alıcılıq qabiliyyətinə birmənalı şəkildə ciddi psixoloji təsir göstərəcək və qiyməti aşağı olan məhsulların bahalaşmasına, infilyasiyaya səbəb olacaq. Həmçinin nəzərə alaq ki, Azərbaycan manatının işlənmə dairəsi də məhduddur.\nBaşqa tərəfdən, 1 manatlıq dəmir pullar birmənalı şəkildə aşağı qiymətli malların qiymətində hiss edilən artımlara gətirib çıxacaq. Bu praktik olaraq kiçik dəmir pulların istifadə diarəsinə praktik olan son deməkdir". V.Bayramov belə hesab edir ki, MB bu qərarı qəbul edərsə, o zaman 1 manatlıq dəmir pulla 5 manatlıq kağız əskinasın arasında xeyli fərq yaranacaq: "Bu da yeni nominallı əskinasa ehtiyac yaradacaq. Digər ölkələrin təcrübəsini nəzərə alsaq, 2 manatlıq əskinasın dövriyyəyə buraxılması daha məqsədəuyğundur. Amma eyni zamanda, 2 və 3 manatlıq əskinasların dövriyyəyə buraxılması pul dövriyyəsinin əskinaslarla şişməsinə gətirib çıxara bilər. Bu baxımdan əgər 1 manatlıq dəmir pullar dövriyyəyə buraxılırsa, 2 manatlıq əskinasların da dövriyyəyə buraxılması məqsədəuyğundur".


Mal-qara, televizor, kompüter girov qoyaraq kredit götürmək mümkün olacaq – Avropa.info\n20 Aprel, 2017 [19:09]\n“Daşınar əmlakın yüklülüyü haqqında” qanun layihəsində əksini tapıb.\nQeyd edək ki, “Daşınar əmlakın yüklülüyü haqqında qanun” layihəsinə əsasən kredit təşkilatları mal-qaranı, maşın və avadanlıqları, kiçik texnikanı, televizor və kompüteri və digər daşınar əmlakları girov kimi qəbul edə biləcəklər. Bu zaman həmin əmlaklarla bağlı məlumatlar, onların göstəriciləri qeydə alınacaq və reyestrə ötürüləcək. Beləliklə, istənilən kredit təşkilatı daşınar əmlakı girov kimi qəbul etməzdən əvvəl reyestr vasitəsilə bu əmlakın üzərində yüklülüyün olub-olmadığını aydınlaşdıra biləcək. Ekspertlər hesab edir ki, bu qanunun qəbulundan və tətbiqindən sonra bankların girov kimi qəbul etdiyi daşınar əmlakın sayının 2 dəfə artacaq, kiçik və orta biznesə kredit qoyuluşunda nəzərəçarpacaq irəliləyiş olacaq.\nSürücülərin nəzərinə: Sabah bu yollar bağlı olacaq\n23 May, 2018 [16:47]


Təhsil müəssisələri ənənəvi qaydada tədrisə qayıdır? - AÇIQLAMA XEBEROXU.AZ - En son xeberler Azerbaycan xeberleri 2021 xəbərlər bugün 2021 xeber az 2021 xeberler bugun 2021 En son xeber 2021 Новости сегодня: самые свежие и последние новости России и мира\nTəhsil müəssisələri ənənəvi qaydada tədrisə qayıdır? - AÇIQLAMA\nÖtən gündən sosial şəbəkələrdə ümumtəhsil müəssisələrində dərslərin yaxın zamanda ənənəvi qaydada aparılacağı ilə bağlı məlumatlar yayılıb.\nMəsələ sosial şəbəkədə ciddi müzakirələrə səbəb olub.\nTəhsil Nazirliyi yaranan müzakirələrə aydınlıq gətirib.\nNazirliyin İctimaiyyətlə əlaqələr sektorunun müdiri Cəsarət Valehov özünün “Facebook” hesabından paylaşdığı məlumatda bildirib ki, dərslərin mövcud pandemiya şəraitində ənənəvi qaydada keçirilməsi məsələsi ilə bağlı hər hansı qərar qəbul edilməyib.\nOnun sözlərinə görə, tədris ilinin ənənəvi qaydada başlaması ilə bağlı qərar olarsa, bu ilk növbədə Təhsil Nazirliyinin resurslarında paylaşılacaq.


Külək turbinləri ekoloji təmiz enerjinin istehsalı üçün kolibri yamsılayırlar - Xəbərlər - IKT\n2825 sa sa sa\nKülək turbinləri ekoloji təmiz enerjinin istehsalı üçün kolibri yamsılayırlar 09.02.2017 12:21 / Texnoloji yeniliklər\nTurbin mexanizmi bir yerdə dayanaraq uça bilən kolibrin bacarığını təkrarlayır.\nTunis alimlərinin hazırladığı yeni külək turbini mexanika sahəsində inqilabçı sıçrayış ola bilər. Unikal külək turbininin istehsalçısı Tayer Wind-in fikrincə, yaxın vaxtlara qədər alimlər yalnız maşınlara heyvan və insan hərəkətlərini təqlid etmək texnologiyasını tətbiq etə bilirdilər.\nrodovid.me saytının məlumatına görə, bu məhdudiyyət külək energetikası sektorunda kifayət qədər sadə və effektiv turbinlərin yaradılmasına gətirib çıxardı. Tayer 3D Aouinian kinematikadan istifadədə pionerə çevrilib və indi biz havada dayana bilən quşlar – kolibrlərin hərəkətlərinə modelləşdirilmiş unikal külək turbininin necə işlədiyini görə bilərik. O iki şaquli karbon lifindən hazırlanmış ox-qanadlara malikdir. Hər biri 1,6 m uzunluğunda olan qanadlar küləyin kinetik enerjisini təmiz elektrik enerjisinə çevirə biləcək.\n“Tayer” şirkətinin həmtəsisçisi və partnyoru Hassine Labaied-in sözlərinə görə, bu, olduqca tarixi əhəmiyyətli hadisədir, çünki ilk dəfə olaraq qurğu kiçik quşun qanadlarının hərəkətini müvəffəqiyyətlə təkrarlaya bilir.\nMütəxəssislər bildiriblər ki, 3D Aouinian kinematika xarici və daxili yanma mühərrikləri, nasoslar və gəmi motorları daxil olmaqla digər texnologiyalarda da tətbiq edilə bilər.


Marvel-in Kevin Feige, prestijli PGA mükafatı üçün dəsti - Xəbərlər\nKevin Feige, David O. Selznick Achievement Mükafatı ilə PGA tərəfindən Onurlandırılacaq\nEynilə 'Qara Panter' Oscar qatarının dişli vurması kimi ...\nAmerika İstehsalçılar Gildiyası bu gün Marvel Studios-un prezidenti olduğunu açıqladı Kevin Feige kinofilmlərdə istehsalçı işini tanıyan prestijli 2019 David O. Selznick Achievement Mükafatını alacaq. Keçmiş alıcılar daxildir David Heyman (hamısına rəhbərlik edən Harry Potter franchise), Charles Roven (kim istehsal etdi Christopher Nolan Dark Knight trilogy və bir çox aktual DCEU filmi istehsal edir), qazilər bəyənirlər Jerry Bruckheimer , Kathleen Kennedy & Frank Marshall , Scott Rudin və Brian Grazer , və kimi rejissorlar Steven Spielberg və Clint Eastwood .\nMarvel filmləri və ya mövcud super qəhrəman qarışıqlığı barədə nə düşünürsən, Feige'nin Hollywood mənzərəsindəki bacarığı və təsiri danılmaz dərəcədə təməlqoyucudır və uzun müddət filmlərin çəkilmə tərzini əhəmiyyətli dərəcədə dəyişdirməsi ilə yadda qalacaq. Prodüser köməkçisi kimi başladı Lauren Shuler Donner kimi filmlər üzərində işləyən və 2000-ci ildə Marvel tərəfindən prodüser kimi işə götürülmüşdür Sam Raimi 'S Hörümçək Adam filmlər və Bryan Müğənni 'S X-Men . Ancaq xatırlaya bildiyi müddətdə həmişə super qəhrəman filmlər deyil, həm də böyük kino parçaları istehsal etmək istədiyini düşünürdü.\nFeige çox təsirləndi Avi Arad 2007-ci ildə Marvel Studios-un prezidenti seçildi və bu zaman öz məzmunlarını istehsal etmək üçün riskli qumar oyunlarına rəhbərlik etdi. 2008 ilə başladı Dəmir adam bundan sonra Feige vahid bir kinematik kainat qurmaq məqsədi ilə irəliləyib. Əsl sınaq 2012-ci il idi Qisasçılar , bu 'Marvel Cinematic Universe' təcrübəsinin işlədiyini təsdiqlədi. Artıq on il və 20 film sonra, Marvel Studios, Feige kimi yaradıcı müxtəlif filmlərlə iddialı hərəkətlər edərək bazarda böyük bir qüvvə olaraq hələ də davam edir. Qalaktika Qəyyumları , Kapitan Amerika: Qış Əsgəri və Thor: Ragnarok .\nBu PGA şərəfi də təsadüfən Oscar proqnozlarının Marvel Studios-un bir super qəhrəman filmi üçün ilk Ən Yaxşı Film nominasiyasına enərkən müdhiş bir çəkiliş etdiyini söylədiyi bir vaxta təsadüf edir. Qara Panter . Son dərəcə uğurlu blokbasterin ciddi bir Oscar kampaniyası davam edir və Marvel, ən yaxşı populyar filmə baş çəkmək üçün çox güman ki Panter və Qisasçılar: Sonsuzluq müharibəsi , yazıçı / rejissor Ryan Coogler Dərindən şəxsi film potensial olaraq tarix yazmağa hazırdır.\nPGA-nın prezidentləri Gail Berman və Lucy Fisher, 'Kevin Feige, özünə kinematik hekayə izahında ən böyük iddialı vəzifələrdən birini qoydu və daha sonra bu işin öhdəsindən gəldi' dedi. “Kevin’in Marvel Studios ilə qazandığı şey bu nəslin ən böyük uğur hekayələrindən biridir. İndi isə 'Qara Panter' və yaxınlarda çıxacaq 'Kapitan Marvel' ilə Kevin, sənayenin bütün çadırqabaqlı filmlərinin görünüşünü kamera qarşısında, kamera arxasında və tamaşaçı auditoriyasında genişləndirdi. PGA-nın David O. Selznick mükafatını qəbul etməsindən qürur duyuruq. ”\nFeige, 19 yanvar 2019-cu il tarixdə 30-cu İllik İstehsalçılar Gildiyası Mükafatlarında mükafat alacaq.\ntitan hücum 3. mövsümün premyerası\nmeymunların növbəti planetinin filmi nə vaxt çıxacaq\norada neçə uşaq oynayır\nharri potter filmlərinin rejissoru\nnetflix-də həqiqətən yaxşı qorxulu filmlər\nulduz müharibələri haqqında George Lucas 7


Tanınmış simalardan müəllimlərə dəstək VİDEOÇARXI - modern.az\n1 May 2020, 12:19 | TƏHSİL\nTanınmış simalardan müəllimlərə dəstək VİDEOÇARXI\nKoronavirus pandemiyası dövründə həkimlərimiz, polislərimiz kimi müəllimlərimizin də üzərinə böyük yük düşür.\nHəkimlərimiz sağlamlığımızı, polislərimiz təhlükəsizliyimizi qoyuyaraq fədarlıq etdikləri kimi müəllimlərimiz də gələcəyimizin təminatı olan şagirdlərin dərslərdən geri qalmamaları üçün müəyyən vasitələrlə dərsləri davam etdirərək fədakarlıq edirlər.\nModern.az xəbər verir ki, Azərbaycanın tanınmış ziyalıları koronavirus pandemiyası dövründə üzərlərinə böyük yük götürən müəllimlərə dəstək nümayiş etdirib. Xalq artisti Fərhad Bədəlbəyli, xalq yazıçısı Çingiz Abdullayev, rəssam Mir Teymur, professor Şahlar Əsgərov, xalq artisti Mehriban Zəki, xalq şairi Sabir Rüstəmxanlı, professor Rafiq Əliyev, xalq artisti Nurəddin Mehdixanlı və deputat Anar İsgəndərov videoçarxla müəllimlərə minnətdarlıqlarını bildiriblər.\n#əzizmüəllimlər #bizsizinle güclüyük


13-02-2019 / 09:59\nXeberler.az bildirir ki, iclasda yeni istifadəyə verilmiş “EU4Digital” layihəsi müzakirə edilib və “EU4Digital Networks” koordinatorları görülən işlər, eləcə də, gələcək planlar barədə məlumat verib. Tədbirdə ölkəmizi təmsil edən Azərbaycan Respublikası Nəqliyyat, Rabitə və Yüksək Texnologiyalar Nazirliyinin Elektron İdarəçilik və İnformasiya Cəmiyyətinin İnnovativ İnkişafı şöbəsinin müdiri Rəşad Əzizov çıxışında dövlət siyasətinin bir hissəsi kimi, Azərbaycanda xidmət sektorlarında rəqəmsallaşdırmanın səviyyəsinin yüksəldilməsi üçün bir çox işlər görüldüyünü diqqətə çatdırıb. O bildirib ki, cəmiyyət, sahibkarlar və dövlət qurumları arasında koordinasiyanın təmin edilməsi, bu münasibətlər əsasında ictimai xidmətlərin çeşidinin, keyfiyyətinin və əhatə dairəsinin genişləndirilməsi, həmçinin nağdsız ödəmə mühitinin təkmilləşdirilməsi, elektron hökumətin formalaşdırılması üçün yeni ideyaların dəstəklənməsi, "elektron imza", həmçinin, telekommunikasiya infrastrukturunun inkişafı istiqamətində islahatlar aparılır.\nTədbirdə Nəqliyyat, Rabitə və Yüksək Texnologiyalar Nazirliyi yanında İnformasiya Texnologiyalarının İnkişafı Dövlət Fondu, Regional İnnovativ Texnologiyalar Akademiyasının rəhbər şəxsləri də iştirak edib. İclas müxtəlif panellər üzrə müzakirələrlə öz işini davam etdirib.\nŞərq Tərəfdaşlığı ölkələrində rəqəmli iqtisadiyyat və vətəndaş cəmiyyəti göstəricisi (DESI) üzrə tədqiqatın yekun nəticələri və tövsiyələri təqdim edilərək müzakirələr aparılıb. Şərq Tərəfdaşlığı ölkələrində kibertəhlükələrə qarşı dayanıqlılıq üzrə yeni regional proqram, Şərq Tərəfdaşlığı ölkələrində regional rouminq sazişi istiqamətində yol xəritəsi ətrafında da fikir mübadiləsi aparılıb. Bundan başqa, rəqəmli iqtisadiyyat üzrə 3-cü Şərq Tərəfdaşlığı ölkələrinin nazirləri səviyyəsində toplantının bəyannamə layihəsi müzakirəyə çıxarılıb.


Namaz möhürlə qılınır, ya möhürsüz? | dovlet.az\n“Din fanatikliyi olmayan adamların sayını artırmaq, onları qorxutmamaq şərtdi”-\n14-1-2017 3:22 Sefa Din, Sosial Oxunma Sayı: 222 No comments\nDövlət.az bildirir ki, Quran və səhih hədislərdə olmayan şeyi dinə salmaq (bidət) isə böyük günahdır. Namazda əsas şərt paltarın, bədənin və namaz qılınan yerin təmiz olmasıdır. Peyğəmbərin (ona Allahın salavatı və salamı olsun) əhli-beyti, səhabələri, o cümlədən Hz. Əli (Allah onlardan razı olsun) də möhürsüz namaz qılıblar və namaz qılmaq üçün yanlarında torpaq gəzdirməyiblər. Uca Allah buyurur: “… Peyğəmbər sizə nə verirsə, onu götürün; nəyi qadağan edirsə, ondan əl çəkin. Allahdan qorxun. Həqiqətən, Allahın cəzası çox şiddətlidir”. (əl Həşr, 7).\n“De: “Əgər siz Allahı sevirsinizsə, mənim ardımca gəlin ki, Allah da sizi sevsin və günahlarınızı bağışlasın. Allah bağışlayandır, mərhəmətlidir!” (Ali İmran, 31).\nPeyğəmbərimiz (ona Allahın salavatı və salamı olsun) demişdir: “Hər bir bidət (dində yenilik) zəlalətdir. Hər bir zəlalət isə Cəhənnəm odundadır” (İmam Əhməd, 1/ 435). Həmçinin, demişdir: “Mənim necə namaz qıldığımı görürsünüz, siz də elə namaz qılın!” (əl-Buxari, 631).\nPeyğəmbər (ona Allahın salavatı və salamı olsun) demişdir: “Mənə, paltarın (ətəyini) və saçı yığmadan yeddi əza – alın, əllər, dizlər və ayaq barmaqlarının ucları üzərinə səcdə etmək əmr edilmişdi”. (Peyğəmbər – ona Allahın salavatı və salamı olsun – alın deyəndə) burnuna da işarə etdi”. (əl-Buxari, 812). Bu da dəlalət edir ki, səcdə etdikdə alınla bərabər burun da yerə dəyməlidir. Möhürlə namaz qılanda isə burun yerə dəymir.\nNamaz qılmaq üçün dəstəmaz almaq şərt olduğu kimi, namazda torpaq və ya daşın üzərinə səcdə etmək də bu şərtlərdən biridir. Həzrət Peyğəmbər (s) bu işi etdiyi üçün, səhabələr və tabeinlər (səhabə görmüş şəxslər) də namazda torpaq və daşın üzərinə səcdə etmişdilər. Gəlin bu barədə olan hədislərə əhli-sünnənin alimlərinin nəql etdiyi hədislərə nəzər salaq. Buxari özünün “Səhih”inin 328-ci hədisində nəql edir: “Həzrət Rəsulullah (s) buyurub: “Yer mənə məscid (səcdəgah) və pakedici qərar verildi””. Bu hədisdə “əl-zəmin” – yer, torpaq mənasındadır. Məsələn, Qurani-Kərimə nəzər salaq. “Onlar üçün (aydın) bir nişanə (Bizim tovhidimizin, qüdrətimizin və insanların dirildilməsinin isbatı üçün yer üzündə olan nişanə) ölmüş həmin bu torpaqdır. Biz onu (həyat gücü və bitmək qabiliyyəti verməklə) diriltdik və ondan dən(li bitki)lər çıxartdıq, onlar da ondan yeyirlər”. (“Yasin” 33)\nYenə Buxari 1931-ci hədisdə nəql edir: “Əbu Səid əl-Xudri buyurur: “Peyğəmbər (s) palçıqda səcdə etdi. Hətta mən palçığın izini o Həzrətin (s) burnunda və alnında gördüm”.\nƏl-Hakim ən-Nisəburi “əl-Mustədrək alə əs-Səhiheyn” kitabı, hədis 1740-da nəql edir: “İbn Abbas buyurur: “Peyğəmbər (s) daşın üzərinə səcdə etdi””. Hədisddən sonra əl-Hakim və əz-Zəhəbi hədisin səhihliyini təsdiqləyiblər.\nİbn Hibban özünün “Səhih”ində 2276-cı hədisdə nəql edir: “Cabir ibn Abdullah deyir: “Biz Peyğəmbər (s) ilə birgə şiddətli isti havada namaz qılırdıq. Hər birimiz çınqıl daşlarından götürür və onu bir əlin içinə, sonra isə digər əlin içinə qoyar, soyuduqda isə onun (çınqıl daşın) üzərinə səcdə edərdik”. Bu hədisdən göründüyü kimi, səhabələr isti torpağın üzərinə səcdə edə bilmədikləri üçün çınqıl daşları əllərinin içində soyudub, onun üzərinə səcdə edirdilər. Bu əziyyətdənsə ,öz əbalarının və ya əmmamələrinin üzərinə səcdə edə bilərdilər. Lakin etmirlər. Bu, o deməkdir ki, Peyğəmbər (s) onlara belə şeylərin üzərinə səcdə etməyə icazə verməyib.\nİndi isə gəlin tabeinlərin nəyin üzərinə səcdə etdiklərinə nəzər salaq. Əbdur-Rəzzaq özünün “Müsənnəf”ində, hədis 4559-da səhih sənəd ilə nəql edir: “Məsruq gəmidə üzərinə səcdə etmək üçün özü ilə birgə kərpic gəzdirirdi”.\nƏl-Əzrəqi mötəbər sənəd ilə “Əxəbəru Məkkə” kitabı, cild 2, səh 151-də nəql edir: “İbn Abbasın köləsi Rəzinə deyir: “Əli ibn Abdullah ibn Abbas mənə yazdı ki, mənim üçün Mərvə dağının daşlarından hamar bir daş göndər ki, (namazda) onun üzərinə səcdə edim”. (zikr.az)


Belçikada Xurşidbanu Natəvanın heykəlinin açılışı olub -FOTO | Diaspora.az\nAvropa, Diaspor siyasəti, Manşet\nBelçikada Xurşidbanu Natəvanın heykəlinin açılışı olub -FOTO\nFevralın 18-də Heydər Əliyev Fondunun dəstəyi ilə Belçika Krallığının Vaterlo şəhərində Azərbaycanın görkəmli şairəsi Xurşidbanu Natəvanın abidəsinin açılış mərasimi keçirilib.\nAçılış mərasimində çıxış edən Azərbaycanın Belçikadakı səfiri Fuad İsgəndərov qeyd edib ki, bu layihənin reallaşması Azərbaycanın birinci xanımı, Heydər Əliyev Fondunun prezidenti Mehriban Əliyevanın dəstəyi sayəsində mümkün olub. Bildirilib ki, XIX əsrdə yaşamış Xurşidbanu Natəvanın şeirlərinin əsas mövzusu humanizm, xeyirxahlıq, dostluq və sevgi olub. Vaterloda Azərbaycan şairəsi və mütəfəkkiri Xurşudbanu Natəvanın heykəlinin açılışını etmək rəmzi bir hadisədir. Bu əlamətdar hadisə Azərbaycanla Belçika arasında humanitar əlaqələrdə yeni bir səhifədir.\nVaterlo şəhərinin meri Floran Röter çıxışında Azərbaycanla əməkdaşlıqdan məmnunluq ifadə edib və şəhərdə Xurşidbanu Natavanın abidəsinin ucaldılmasını yüksək qiymətləndirib.\nVurğulanıb ki, Xurşidbanu Natəvanın heykəlinin Avropanın tarixində xüsusi rol oynamış, hazırda Belçikanın turizm şəhərlərindən olan Vaterlo şəhər parkında qoyulması Azərbaycan tarixi və mədəniyyətinin dünyada tanıdılması baxımından əhəmiyyətlidir. Şuşada anadan olan Xurşidbanu Natəvanın Belçikada ucaldılmış heykəli, həmçinin Qarabağ xanlığının tarixini özündə təcəssüm etdirir. Heykəlin postamentində “Şərqin müasir maarifçi və şairə qadını Xurşidbanu Natəvan, Qarabağ şahzadəsi, Azərbaycan” sözləri yazılıb. Özündə Qarabağla bağlı qeydi əks etdirən bu abidənin Belçikada ucaldılması Azərbaycan həqiqətlərinin yaşadılması və dünyada tanıdılması istiqamətində aparılan işlərə bir töhfədir.\nQeyd edək ki, Vaterlo şəhərinin mərkəzi parkında ucaldılmış heykəl Azərbaycanın Xalq Rəssamı Tahir Salahovun rəhbərliyi ilə heykəltəraş İmran Mehdiyev tərəfindən hazırlanıb.\nOxunma sayı: 114


Deməli, uzun zaman görmədiyim bir dostum mənə zəng edib görüşmək istədiyini dedi. Təbii ki, buna çox sevindim və yer təyin edib çay süfrəsi ətrafında görüşdük. Bir az hal-əhval tutduqdan sonra ortaya sakitlik çökdü. Axı mən bu insanı düz beş ildir görmürdüm, danışılası çox şey vardı və buna rəğmən biz heç nə danışmırdıq. Telefona elə başı qarışmışdı ki, yanımıza iki nəfərin də sonradan gəlməyinə baxmayaraq, heç fərqində belə olmadı. Bir xeyli vaxt oturduqdan sonra sağollaşıb ayrıldıq.\nAz-çox belə hallara hər gün rast gəlmək olur və belə hallar getdikcə artmaqda davam edir. Buradakı əsas problemin nədən qaynaqlandığını araşdırmaq qərarına gəldim və müşahidələrə başladım. Gün ərzində telefondan və ya internetdən istifadə edən insanları seyr etdim. Telefona başı qarışaraq özünü unudub kimə və nəyəsə dəyən insanları, demək olar ki, çox gördüm və əslində buna hər yerdə, hər birimiz rast gəlirik. Bəlkə, bizə gülməli bir hal kimi gəlir, amma bu, qorxulacaq bir haldır, əslində. İnsanlar robotlaşır! Telefonlar və ya hər hansı bir internet vasitəsi insanı öz ağuşuna alaraq özündən asılı vəziyyətə salır. Şüuraltı təsirlər meydana gətirir və insanın iradəsini qıraraq özündən asılı vəziyyətə salır.\nİnternetin meydana çıxması ilə köhnə bilik əldəetmə prosesi tamamilə yeni proseslə əvəzləndi. Hər şey asanlaşdı və istədiyin məlumatı bir andaca əldə etmək daha da asanlaşdı. Sosial şəbəkələr, oyunlar və s. Gündəlik həyatımız artıq bunlar üzərində qurulub. Bu yaxınlarda bir videoda internetin və kompüterin yaratdığı fəsadlar barədə bir süjetə baxmışdım. Orada marağımı çəkən çox önəmli bir məqam olmuşdu. Valideyn diqqətsizliyi nəticəsində bir uşaq bir gün ərzində ac-susuz kompüter qarşısında oyun oynamış və özünü o qədər oyunun içərisində hiss etmişdi ki, stressdən həyatını itirmişdi. Yəni, demək istədiyim odur ki, biz ondan faydalandığımızı sanırıq, lakin o, bizi öz içində həbs edir. Çox primitiv məsələni də qeyd etmək istəyirəm; əksəriyyətimizin evindəki körpə uşaqlara fikir versək görərik ki, əllərində bütün günü telefon, tablet və s. bunun kimi vasitələr olur. Müasir uşaqların, demək olar ki, oyuncağı bunlardır. Əslində öz övladlarımızın psixoloji problemlərini elə özümüz yaradırıq, aludə edirik. Uşaq ağlayanda əlinə telefon veririk, tablet veririk, oyuncaq əvəzinə. Buna görə də uşağın maraq dairəsi bu yöndə istiqamətlənir və psixoloji fəsadlar əmələ gətirir.\nMənim fikrim əslində interneti və ya kompüter vasitələrini pisləmək deyil. Sadəcə aludəçisi olmamağa diqqət yetirək deyə fikrimi dilə gətirmək istədim. İnternet dünyanın bütün ölkələrində, demək olar ki, yayılıb və ildən-ilə artmaqda davam edir. Dünyanın istənilən nöqtəsində bu vasitədən istifadə olunur və insanlar onunla sürətli əlaqə yaradır, oyunlar oynayır və istədikləri məlumatı rahat əldə edirlər. Təbii ki, bunun bizə faydaları əvəzedilməzdir. Cəmiyyətimizin ayrılmaz hissəsinə çevrilən internet şəbəkəsinin fəsadlara gətirib çıxarmaması üçün bir sıra mühüm addımların atılmasına ehtiyac var. Buna görə də heç bir zaman şüurumuzu kompüterə təslim etmədən, ehtiyacımızı təsbit edərək, bunu ödəyəcək qədər ondan istifadə etməyə özümüzü şərtləndirmək məcburiyyətindəyik. Biz ona deyil, o bizə nəzarət etməyə başlayarsa, o zaman bu, doğru istiqamətdə getmirik deməkdir.


Teymur Rəcəbov Dünya Kubokundakı qələbəylə böyük şahmata qayıtmasıyla razılaşmadı: “Şəhriyara qarşı oynamaq xoş deyildi” - Sport24.Az\nTeymur Rəcəbov Dünya Kubokundakı qələbəylə böyük şahmata qayıtmasıyla razılaşmadı: “Şəhriyara qarşı oynamaq xoş deyildi”\nTarix: 2019-12-26 16:28\nDünya Kubokunun qalibi Teymur Rəcəbov Azərbaycan Şahmat Federasiyasının mətbuat xidmətinü müsahibə verib. Sport24.az həmin müsahibəni təqdim edirik.\n- İlin ən yadda qalan məqamı Dünya Kubokunda qələbəniz oldu. Teymur Rəcəbov üçün bu qələbə nə dərəcədə əhəmiyyətlidir?\n- Bu debüt repertuarımın yenidən qurulmasıyla bağlıdıe. Qara fiqurlarla riskli mübarizədən daha çox klassik üsluba uyğunlaşmaqla əlaqədardır. Riskli debütlərdə daha çox qələbə qazanmaq mümkündür. Lakin məğlub olmaq riski artır. Klassik debütlərdə qara fiqurlarla bərabərliyi qorumaq asandı, qələbə qazanmaq isə çətin. Bu və ya digər seçimin doğru olub-olmadığı reytinqdə görünür. Reytinq düşürsə deməli dəyişiklik lazımdır. Əksinə reytinq artırsa deməli hər şey qaydasındadır.\n- Səmimi deyəcəm, bu sualla rastlaşmamışam. Bizim aramızda sağlam rəqabət var. Bu rəqabət Azərbaycan sərhədlərini keçib. Rəqabət fərdi inkişafa kömək edir. Təkcə Azərbaycanda bir-birimizlə deyil, dünyanın ən güclü şahmatçılarıyla birgə yüksək nailiyyətlər uğrunda rəqabət aparırıq. Belə rəqabət normaldıк. Kim daha çox maraqlıdır? Bu suala azarkeşlər özləri üçün cavab verə bilər.\n- Uzun illər Teymur Rəcəbov Azərbaycan xalqını qələbələrlə sevindirir. Hamımızın xatırladığı balaca Teymur artıq böyüyüb, indi ailə başçısıdır. Şahmat sizi yormur? Belə deyək şahmatdan ayrılmaq – getmək barədə düşünmüsünüz?\n- İddiaçılar Turnirində dünyanın ən güclü şahmatçıları mübarizə aparır. Burada aparıcı şahmatçıların hazırlığıyla məşğul olan güclü məşqçi kollektivlərinə qarşı çıxış edəcəyik. Ona görə ciddi hazırlıq tələb olunur. Bunun üçün müəyyən maliyyə lazım olacaq. Uzun müddətli təlim-məşq toplanışı, güclü məşqçilərlə gündəlik iş, mütəxəssislərlə psixoloji, fiziki hazırlıq və digər məsələlər həll olunmalıdıe. Müəyyən hazırlıq planlaşdırılıb. Onu reallaşdırmaq barədə düşünürük. Əvvəlki İddiaçılar Turnirində iştirak təcrübəmdən irəli gələrək mötəbər yarışa lazımi qaydada hazırlıqda problem yaranacağından ehtiyatlanıram. Çünki, dünya elitasına daxil olan rəqiblərimin imkanlarıyla müqayisədə mənim vəsaitim müəyyən mənada məhduddur. İstənilən halda maksimum potensialımı nümayiş etdirərək dünyanın ən yaxşı şahmatçısı adı uğrunda Azərbaycanı layiqincə təmsil etməyə çalışacam.\n- Sizin fikrinizcə 2019-cu ildə Azərbaycanda ən yaxşı idmançı kimdir?


23-04-2019 11:37 - Sia.az - Hadisə 31\nXəzər rayonunda yanğın baş verib. Fövqəladə Hallar Nazirliyindən SİA-ya bildiriblər ki, hadisə ümumi sahəsi 100 kvadratmetr olan 3 otaq və aynabənddən ibarət evdə qeydə alınıb. Nəticədə evin 1 otağı və aynabəndi 43 kvadratmetr, bitişik talvar 15 kvadratmetr sahədə yanıb. Yanğının kəşfiyyatı zamanı 1961-ci il təvəllüdlü Məmmədov Qurban Məmmədtağı oğlunun meyiti yanğınsöndürənlər tərəfindən aşkar edilib. Evin qalan hissəsi və qonşu evlər yanğından mühafizə olunub. Alov yanğından mühafizə bölmələri tərəfindən söndürülüb.\n23-04-2019 17:18 - Milli.az - Hadisə\nŞri-Lankada ölənlərin sayı 310 nəfərə çatdı\n23-04-2019 16:34 - Yenisabah.az - Hadisə\nŞri-Lankada törədilmiş terror hücumları nəticəsində ölənlərin sayı 310 nəfərə çatıb. "Yeni Sabah" xarici KİV-ə istinadən xəbər verir ki, daha 480 nəfər yaralının olduğu bildirilir. Buna qədər 290 nəfərin öldüyü, təxminən 500 nəfərin də yaralandığı məlum idi. Qeyd edək ki, Şri-Lanka hakimiyyəti 23 aprel tarixini ölkədə matəm günü elan edib.\n20 Yanvar dairəsində avtomobil səkiyə çırpıldı: xəsarət alan var - VİDEO\n23-04-2019 09:12 - Oxu.az - Hadisə\nAz xəbər verir ki, 1993-cü il təvəllüdlü Hüseynov Nurlan Balakişi oğlu idarə etdiyi “KİA” markalı avtomobillə dairəvi yolla hərəkətdə olarkən anidən idarəetməni itirib. Qəza zamanı Nurlan Hüseynov müxtəlif dərəcəli bədən xəsarətləri alıb. Yaralı 1 saylı Şəhər Kliniki Xəstəxanasına çatdırılıb.\nBakıda yanğın - Ev sahibi yanaraq öldü\nBiG.AZ Trend-ə istinadən xəbər verir ki, hadisə paytaxtın Xəzər rayonu ərazisində qeydə alınıb. Fövqəladə Hallar Nazirliyinin yaydığı məlumatda deyilir ki, Xəzər rayonunda ümumi sahəsi 100 m² olan 3 otaq və aynabənddən ibarət evin 1 otağının, aynabəndinin yanar konstruksiyaları 43 m² sahədə və bitişik talvar 15 m² sahədə yanıb.\nPublika.az-a daxil olan məlumatda deyilir ki, həyata keçirilən axtarış-xilasetmə əməliyyatları nəticəsində mart ayının əvvəlində qar uçqununa düşən Azərbaycan Ordusunun hərbi qulluqçuları gizir Abdullayev Hafiz Məhəd oğlu və müddətdən artıq həqiqi hərbi xidmət hərbi qulluqçusu əsgər Məmmədov Fərrux Fərman oğlunun nəşi tapılaraq aidiyyəti üzrə təhvil verilib.\n"Yuventus" Joao Feliksin transferi üçün hərəkətə keçib\n23-04-2019 09:48 - Sia.az - İdman\n"Yuventus" "Benfika"nın gənc ulduzu Joao Feliksin transferi üçün hərəkətə keçib. SİA-nın xarici mətbuata istinadən verdiyi məlumata görə, Turin klubu 19 yaşlı futbolçunun transferinə Kriştiano Ronaldonu da cəlb edib.


16 İyul 2017 19:44\nNə vaxtsa okeana qərq olmuş Atlantidanı, Eldoradonun qızıl küçələrini və əfsanəvi Şanqri-La dağlarını aşkar etməyə nail olunacağı məlum deyil. Çox güman ki, bu yerlər yalnız mifdir.\nMilli.Az isə həqiqətən də yerləri aşkar olunan, əsrlərin dərinliklərində unudulmuş qədim şəhərlər haqda yazını diqqətinizə çatdırır.\nHelike - Yunanıstan\nAtlantida suda batan yeganə mifik yunan şəhəri deyildi. Helike şəhəri də eyni aqibətlə üzləşib. Yunan əsatirlərinə görə, Helikeni yerli sakinlərin qədim İonik tayfalarını şəhərdən qovduqları üçün qəzəblənmiş yunan allahı Poseydon məhv edib.\nHelike e.ə. 373-ci ildə dağıdılıb və əsrlər boyu o sadəcə əfsanə sayılırdı. Lakin alimlər onu tapdılar. 1980-ci illərin sonunda iki arxeoloq Helikenin axtarışına çıxır və uğur üçün onlara on ildən çox vaxt lazım olur. Məlum oldu ki, güclü zəlzələ nəticəsində, kəskin sel uçqununa məruz qalan şəhər, əsrlər boyu torpağın altında qalıbmış.\nDvaraka - Hindistan\nHindlilər üçün Dvaraka müqəddəs şəhər hesab olunur. Bu, Yer üzündə 5000 il əvvəl yaşayan Krişnanın məskəni idi. Dvaraka guya Krişnanın xüsusi istəyilə salınmış, kristal, gümüş və zümrüdlərlə bəzədilmişdi. O həmçinin tələb edib ki, şəhərdə onun 16108 padşahı üçün 16108 saray tikilsin.\nŞəhər Krişna və çar Salva arasında gedən əzəmətli döyüşdə dağıdılıb. Bütün bunlar adi bir əfsanə kimi səslənir, amma sonra arxeoloqlar Dvaraknın yeri işarə edilən dənizi araşdırmağa başlayıblar və həqiqətən təsvirlərə uyğun gələn şəhər qalıqları tapıblar. 16108 gümüşü yaxud qızılı saray aşkar olunmayıb, lakin bu, öz planlaşdırması ilə böyük qədim şəhər idi.\nGüman etməyə əsas var ki, əsl Dvaraka təxminən 9000 il bundan əvvəl tikilib və Yer üzünün ən qədim şəhərlərindən biri sayılır. Bu, vaxtilə ən çox yüklənmiş dəniz limanlarından biri idi. Sonra, e.ə. II minillikdə şəhər dənizə qərq olub.\nƏzəmətli Zimbabve - Zimbabve\nXVI əsrin əvvəllərində portuqaliyalı tədqiqatçılar məlumat verməyə başladılar ki, Afrikada böyük bir qəsr haqda əfsanələr dolaşır. Yerli əhali iddia edirmiş ki, indiki Zimbabvenin yerində, ağacların üzərində böyük daş qala var. Yerli sakinlər onu "Simbao" adlandırırdılar, amma onlar bilmirdilər ki, onu kim yaradıb.\nƏsrlər boyu avropalılar düşünürdülər ki, "Simbao" sadəcə, mövhumatçı tarixçədir. Sonra, XIX əsrdə onlar, həqiqətən 11 metr hündürlüyündə daş divarları olan iri bir qəsr aşkar etdilər.\nQəsr eramızın 900-cü ilində itən afrika sivilizasiyasından sonra inşa edilib. Qalanın daxilində bütün dünyanı əhatə edən dini, tarixi əşyalar tapılıb. Məsələn, orada ərəb sikkələri, fars keramikası və hətta Min adlı çin sülaləsinin yadigarı olan qədim əşyalar da var idi. Yəqin, başqa ölkələrlə ticarət yolu ilə buraya gətirilirmişlər.\nKsanadu - Çin\nMarko Polo Çindən Kublay-xana imperiyası haqda inanılmaz təsvirlərlə qayıtdı. Gördüklərindən ən əzəmətlisi Ksanadu idi - böyük xan sarayı. Polonun sözlərinə görə, bu mərmər sarayda eni 26 kilometr olan - izdihamlı fəvvarələr, çaylar və vəhşi heyvanlarla əhatələnmiş böyük park var idi. Guya xan Ksanaduda əjdahalar tərəfindən qorunan 10000 ağ at saxlayırmış.\nSaray 1369-ci ildə, Min ordusu tərəfindən dağıdılıb. Avropalıların əksəriyyəti hələ ki onu görmək imkanı qazanmamışdılar. Əsrlər keçdikcə o adi əfsanə idi və onu yalnız şairlər vəsf edirdi. Amma yox, arxeoloqlar Kublay-xananın sarayının qalıqlarını aşkar edəndə, məlum oldu ki, Marko Polo çox da şişirtməmişdi.\nTapıntılara əsasən, xanın iqamətgahı Ağ evdən təxminən iki dəfə böyük ölçüdə idi və orada həqiqətən hər at üçün yemləmə hissələri aşkar edilib. Hətta Marko Polonun təsvir etdiyi əjdahalar da mövcud olub, sadəcə sütunlu heykəllər qismində.\nSiqiriya - Şri-Lanka\nŞri-Lankada eramızdan əvvəl V əsrdə kral Kassapa qayanın zirvəsində 200 metr hündürlüyündə öz sarayını tikib. Əfsanələrə görə, bu, ən ağlagəlməz qəsrlərdən biri idi. İçəri girmək üçün nəhəng şirin ağzının içindən keçən böyük pilləkənləri qalxmaq lazım gəlirdi.\nAmma Kassapa öz qəsrində çox yaşaya bilmir. Siqiriyanın tikintisindən az sonra kral Moqallanın qardaşı onun üzərinə hücum edir. Kassapın ordusu öz həyatlarından qorxaraq onu tərk edir, arvadları isə özlərini qayadan atırlar.\nBir müddət sonra qəsr buddist monastrına çevrilir, sonra isə onu unudurlar. Avropalı arxeoloqlar bu tarixi araşdırmağa başlayanda heyrət onları cənginə alır - möhtəşəm qəsr həqiqətən mövcuddur, həm də böyük şir ağzından keçən pilləkənləri ilə. YUNESKO Siqiriyanı dünyanın səkkizinci möcüzəsi elan edib.\nLeptis Maqna - Liviya\nLeptis-Maqna Liviyada nə vaxtsa qum tufanı nəticəsində məhv olub. Şəhər böyük Roma İmperiyasna tabe idi və nəhəng ticarət mərkəzi hesab olunurdu. Roma imperatorlarından biri, Septimus Severus məhz bu şəhərdə doğulmuşdu. O, nəhəng şəhəri onun imperiyasının ən mühüm hissələrindən birinə çevirdi, amma Roma İmperiyası süqut edəndə Leptis-Maqna də təbii olaraq zəifləyir.\nŞəhər basqınçılar tərəfindən talan edilir, ərəb işğalçıları onu məhv edir, nəticədə isə, tamamilə unudulur və taleyin qismətinə atılaraq qumlar altında dəfn olunur. Leptis-Maqna XIX əsrdə, arxeoloqlar onu tapana qədər təxminən 1200 il qumlar altında qalır. Məlum oldu ki, qumun altında şəhər çox gözəl vəziyyətdə günümüzə çatıb.\nVinland - Şimali Amerika\nEramızın 1073-ci ilində alman ruhanisi Adam Bremen danimarka kralı Sven Estridsona müraciət edir. O iddia edir ki, vikinqlər Atlantik okeanını keçərək uzaq bir yer tapır, hansı ki, Vinland adlandırırlar, çünki orada bitkilər, əsasən də üzüm heç bir müdaxilə olmadan özü-özlüyündə yetişirmiş.\nVikinqlər ora çatan zaman yerli əhali ilə vuruşmalı olurlar. Bu insanlar onların sözlərinə görə, ağ paltar geyinirmişlər və mağaralarda yaşayırmışlar. Vinland əsrlər boyu vikinqlərin əfsanəsi hesab olunurdu, hətta ispanlar Amerikaya çatandan sonra belə aşkar olunmamışdı. Və yalnız 1960-ci illərdə həqiqət üzə çıxdı. Arxeoloqlar Kanadanın Nyufaundlend adasında vikinqlərin XI əsrə aid edilən yaşayış məskəninin qalıqlarını aşkar edə biliblər.\nHeraklion - Misir\nDemək olar ki, hər bir yunan mifində Heraklion haqda bəhs edilir. Rəvayətə görə, Herakl Afrikaya ilk dəfə bu şəhərdən yollanıb. Alimlərin şəhərin harada yerləşməsi haqda heç bir təsəvvürləri yox idi.\nMəlum oldu ki, Misirin ən mühüm limanlardan birini heç kimin tapa bilməməsi onun su altında qalması ilə bağlı olub. Təxminən 2200 il əvvəl Heraklion yəqin ki, zəlzələdən və ya sunamidən zərər çəkərək suya qərq olub. Misir sahillərində üzən dalğıclar şəhərin qalıqları ilə 2000-cı illərin əvvəllərində rastlaşıblar.\nLa Syudad Perdida - Kolumbiya\nTəxminən 1300 il əvvəl qədim xalq olan tayronlar, Syerra-Nevada-de-Santa-Marta dağlarında inanılmaz möhtəşəm şəhər salıblar. Şəhər dağların zirvəsində guya onların allahının əmrilə yaradılıb. Çünki allah istəyirmiş ki, tayronlar ulduzlara daha yaxın olsunlar. İnsanlar orada ispan konkistadorları gələnə qədər - 700-800 il boyunca yaşayıblar. Lakin işğalçılar bu şəhərə çata bilmirlər, yerli sakinləri avropalıların gətirdiyi xəstəliklər məhv edir.\nYerli sakinlər tam öləndən sonra, şəhər yüz illər boyu unudulmuş qaldı. La Syudad Perdida yalnız 1970-ci illərdə aşkar edilib ki, bir qrup quldur, cəngəlliklər arası ilə qaçarkən ona təsadüfən rastlaşıblar. Onlar qızıldan olan fiqurları talan edərək özləri ilə apararaq qara bazarda satmağa başlayıblar. Sırf bu məqam arxeoloqların diqqətini cəlb edir və şəhər aşkar edilərək möhtəşəm tapıntı kimi tarixə düşür.\nLa Syudad Blanka - Honduras\nQızıl axtarışları zamanı Ernan Kortes Honduras cəngəlliklərində saysız-hesabsız xəzinəsi olan şəhər barədə şayiələr eşidir. Rəvayətdə oranı "Ağ şəhər" adlandırırdılar. Kortes şəhəri tapa bilmir, lakin əfsanə yaşamağa davam edir. Nəticədə arxeoloqlar qrupu axtarışlara başlayaraq cəngəllikdə La Syudad Blankanı tapa bilirlər.\nTropik meşədə 1000 il əvvəl inşa edilən piramida tapılır. Daxilində çoxlu daş heykəllərin, memarlıq nümunələrinin olması onu göstərirdi ki, qonşu xalqlara nisbətən burada misli görünməmiş var-dövlət və sivilizasiya mövcud olub. İddia etmək çətindir ki, bu şəhər həqiqətən məhz Kortesin axtardığı şəhərdir ya yox, amma istənilən halda itirilmiş bir sivilizasiyanın inci nümunəsidir. (publika.az)\nBu idmançının krosovkaları bir sərvət qiymətinə satıldı - FOTO\n27 Noyabr 2017 22:32\nÜzərində 20 minlik sərvət daşıdı - FOTO\n11 Noyabr 2017 19:34\nHindistanda buna uçuldu - 6 nəfər dağıntılar altında öldü (FOTO,VİDEO)\n16 Oktyabr 2017 10:32\n15 Oktyabr 2017 18:17\nÇadırda yatan kişini diri-diri yandırdı - FOTO/VİDEO\n13 Oktyabr 2017 3:28\nQəssab Nüsrət geyimlərinə sərvət ödədi - FOTO\n26 İyun 2017 23:04


“Onlar bəyanatın mətnini öz kompüterlərində hazır gətiriblər” Siyasət\nBildiyiniz kimi, ATƏT müxtəlif dövlətlərdə və vaxtlarda seçkiləri müşahidə edir, gözləmləri əsasında bəyənatlar, rəylər, təkliflər hazırlayırlar. Görünür, xanım Nilzanın müşahidəçiləri canlarına cəfa verib Azərbaycanda gördükləri azad, ədalətli və şəffaf seçkiyə münasibət bildirməyi məqbul saymayıblar, təmsil etdikləri ölkələrdə belə bu sayaq yüksək səviyyədə seçki təşkil edilməməsinin şokundan çıxa bilməyiblər, əvəzində bilgisayarlarında hazır olan, kim bilir hansı ölkədə keçirilmiş səsvermə ilə bağlı rəylərini "copy-paste" edib ölkəmizin əleyhinə olan qüvvələr üçün bəhanə "istehsal" ediblər.\nBaşqa bir misal. Bəyanatda qeyd olunur ki, guya Azərbaycanda sosial şəbəkələr məhdudlaşdırılıb. Uzun aylarıdır ki, Azərbaycan hakimiyyəti, Prezidenti, onun ailəsi, yüksək səviyyəli dövlət məmurları ən kəskin tənqidlərə məruz qalır, nəinki tənqid, hətta ən ağır söyüşlərlə təhqir edilir. Kimin hesabına "ban" qoyulub Azərbaycanda? Ümumiyyətlə, görəsən bu "sosial media" söhbətini ATƏT müşahidəçiləri hansı faktlara əsasən ortaya atıblar? Eləcə də soruşmaq lazımdır: Seçki kampaniyası dövründə, hətta səsvermə günü Azərbaycanda jurnalistlərin həbs olunduğunu, saxlandığını qeyd edirsiniz. O hansı jurnalistdir, kimdir ki onu biz tanımırıq, belə bir faktdan xəbərsizik? Bəlkə daha öncələr "Kanal 13" internet televiziyasının rəhbəri Əziz Orucovun seçki kampaniyası dövründə azadlığa qovuşmasını sizə söyləmişlər və siz bundan qəzəblənərək faktı tamamilə əksinə interpretasiya etmisiniz?\nİndi təqdim edəcəyim sitata xahiş edirəm diqqətlə nəzər yetirin, ATƏT-in bəyanatındandır: "Bəzi müxalifət partiyaları seçkini boykot edərək onun rəqabətsiz mühitdə keçirildiyini iddia etdikləri halda, digər partiyalar seçkilərdə ümumiyyətlə iştirak etməmiş və bildirmişlər ki, növbədənkənar seçki tarixinə qədər olan qısa müddət onların bu seçkilərdə birmənalı şəkildə iştirak etmələri üçün kifayət etmir".


İlahi! Bizləri zəlalətə düşən və qəzəbinə düçar olanlardan etmə! | sizinyol.com\nİlahi! Bizləri zəlalətə düşən və qəzəbinə düçar olanlardan etmə!\nƏhli–Beyt (ə) yolunda şəkkə düşənlərə təqdim olunur! 1. Bəzi savadsızlar, İslam və Quranın batini və zahirini dərk etməyənlər çalışırlar ki, yer üzündə Allah-Taalanı xəlifəsi və Höccəti İmam Zamanı (ə.c) və ümumiyyətlə, İslam Peyğəmbərindən (s) sonra İmamət və Əhli-Beyt (ə) bəhsinin üzərinə kölgə salsınlar. Onlar bu mövzuda Quranın bəzi aşkar və mətin ayələri və minlərlə səhih və tarixi hədislər və sənədlər müqabilində yerə girələr və göyə çıxalar məntiqi cavab tapa bilməzlər.\nSiratul-Müstəqim birdir. O da Quran və İslam Peyğəmbərindən (s) sonra Quranın təfsirçiləri Əhli-Beytin (ə) yolu. Hal-hazırda bu yolun ən mükəmməl davamçıları doqquz sifətə malik olan Müctehidlər və onların başında Vilayət Fəqihdir. Vilayəti-fəqih bu gün İmamətin, Əhli-Beyt (ə) məktəbinin qorunmasında və İmam Zamanın (ə.c) zühurunun tezləşməsində ən mühüm sütundur.\nHazırkı Zamanda (ə.c) İmam Mehdinin (əc) böyük qeybi dövründə isə Quran, Peyğəmbər (s) və Əhli-Beytin (ə) dəqiq adət, qanun və pak sözləri və şəxsən İmam Zamanın (əc) öz dörd vəkilindən sonuncusuna verdiyi rəsmi məktub (İmamlardan olan belə son məktublara “toqifiyyə” deyilir) əsasında, hidayət yolunu hansısa bank işiçisindən, çobandan, yuxudan, cindarlardan, hesabdardan, imansız, vəzifəpərəst, tacir alimsifətlər, dövlət işçisindən, ölkə başçısından, məmurlardan, qərbdən və şərqdən yox, ömrünün 100%-ni gecə-gündüz, bu yolda elmə, tədrisə, təhqiqata, islami araşdırmalara sərf edən doqquz sifətə malik MÜCTEHİDLƏRDƏN ( yəni, İslam və Quran mövzusunda elmin ən yüksək qülləsinə çantanlardan) ələ gətirmək lazımdır.\nƏhli–Beyt (ə) məqam və mənzilətləri haqqınıda bəzi Quran ayələri bunlardır: Birinci: Müqəddəs Quranda bəşəriyyət içində İslam Peyğəmbəri (s) və Onun pak Əhli-Beyti (ə) Qiyamətə kimi insanlara və hətta cinlərə və mələklərə pak rəhbər və imamdırlar. Quran ayəsində Allah-Taala bütün insanlar içərisindən yalnız, bir dəstəni rəhbər, pak və imamət və rəhbərliyə layiq olaraq, müsəlmanlara tanıtdırır. O, da Peyğəmbər (s) və Onun pak Əhli-Beytidir (ə).\n(Əhzab surəsi 33) إِنَّمَا يُرِيدُ اللَّهُ لِيُذْهِبَ عَنكُمُ الرِّجْسَ أَهْلَ الْبَيْتِ وَيُطَهِّرَكُمْ تَطْهِيراً\n“Ey Əhli–beyt! Allah sizdən çirkinliyi (günahı) yox etmək və sizi tərtəmiz (pak) etmək istər!” İkinci: Müqəddəs Quranda Allah-Taala Özünə itaət və məhəbbətdən sonra, yer üzündə insanlara Peyğəmbərdə (ə) və Onun pak Əhli-Beytinə (ə) məhəbbət göstərməyi vacib olaraq əmr edir. Məhəbbət isə itaət və məhəbbəti vacib olan pak Əhli-Beytin (ə) yolun getməkdir. Yəni, Əmirəlmöminin Əlinin (ə) yolun göstərir! O yol ki, Qədir Xumda 100 min nəfər nə Malikinin, nə Hənəfinin, nə Hənbəlinin, nə Şafenini, nə İbni Teymiyyənin, nə Əbdül-Vəhhabın, nə Erol adlı bir bank işçisin yox, elm şəhərinin qapısı, hikmət şəhərinin qapısı, göylərin yolların yerlərin yollarından yaxşı tanıyan, əməlləri dünya və Axirətdə Mizanul-həqq olan, Cənnət və cəhənnəmin kilidləri əlində olan, əmr sahibi olan, Allahın izni ilə bütün kainatda və təkvin aləmində əmr etməyə qüdrəti olan, bütün döyüşlərdə İslam Peyğəmbərinin (ə) müdaifəçisi, düşmənə vurduğu bir zərbəsinn mükafatı Qiyamətə qədər insanların və cinlərin ibadətindən üstün olan, minlərlə elm və hikmət qapıları üzünə açıq, tikə-tikə doğranmaqdan ötrü Allaha xatir Məkkədə Peyğəmbərimizin (s) yerində yatan, İslam Peyğəmbərinin (s) özündən sonrakı nəslinin yalnız Onun və Onun on bir pak övladının vasitəsi ilə olan, hakmiyyətdə olan zaman axşamlar çiyninə çörək kisəsi alıb kasıbların və yetimlərin qapılarına çörək daşıyan və minlərlə belə sifət və məqam sahibi Həzrət Əli ibn Əbi Talib (ə) və Onun on bir pak, məsum oğul və nəsilinin yolunu göstərir və elan edir. “Ey Müsəlmanlar! Mən hər kimin rəhbəri və mövlası, ağası rəhbəriyəmsə, Əli də (indi və məndən sonra) onun ağası, rəhbəridir!” Sonra İslam Peyğəmbəri (s) tarixi bir dua və nifrin edir: “(Duası bu oldu- ) İlahi! Hər kəs bu yola gedərsə və İmam Əlini) və on bir övladını özünə İmam və rəhbər bilərsə) onu sevərsə Sən də onu sev! Nifrini isə belə oldu: İlahi! Hər kəs bilə-bilə, bu Əlinin yolundan və göstərişindən çıxarsa (və Onun on bir övladının İmamətin və vilayətin qəbul etməyib o yolla getməzsə), ona lənət elə və düşmənilik elə!”\nAllah belə yoldan çıxanları Öz lənətinə, qəzəbinə, cəhənnəmə, şeytanın tələsinə və azğın yolun ən azğınına düçar edir və olur da!\nQuran ayəsi budur: قُل لَّا أَسْأَلُكُمْ عَلَيْهِ أَجْراً إِلَّا الْمَوَدَّةَ فِي الْقُرْبَى (\n(Ya Peyğəmbər!) De: “Mən sizdən bunun (Risaləti təbliğ etməyimin) müqabilində Əhli–Beytə sevgidən başqa bir şey istəmirəm.) (Şura surəsi 23 Əhli-Beytin (ə) ən böyük fəzilətlərindən biri budur ki, kainat aləmi İslam Peyğəmbəri (s) və Əhli-Beytin (ə) nurundan xəlq olub. Mələklər təsbih və zikr etməyi əl-mehridən və s..-dən yox, Əhli-Beytdən (ə) öyrəniblər. Hədisi Qüdsüdə (yəni, Allah-Taaladan birbaşa Peyğəmbərə (s) söylənilmiş hədsidə) oxuyuruq, Allah-Taala buyurur:\n“Ey Əhməd, əgər sən olmasaydın kainatı yaratmazdım, əgər Əli olmasaydı səni yaratmazdım və əgər Fatimə olmasaydı hər ikinizi də yaratmazdım.“\nİslam tarixində 23 il zəhmət, əziyyət, döyüş, şəhidlər, köçgünlüq, qaçqınlıq, aclıq və kasıblıq və min bir əziyyətdən sonra Allah-Taala Öz Peyğəmbərinə (s) mükafat vermək istəyir və buyurur ki, sənin mükfatın budur ki, Qiyamətə qədər və Qiyamət günü də daxil olmaqla, insanlar və xüsusilə adlarını müsəlman qoyub Sənin yolunla getmək istəyənlər, səni sevib sənin yolunu getdikləri kimi Sənin Əhli-Beytini (ə) də sevib onların getdikləri yolla getməlidirlər. Bütün təfsirçilərin və minlərlə hədsilər təsdiq edir ki, ayədə Əhli-Beyti (ə) sevmək artıq vacib bir əmr kimi bütün müsəlmanlara tapşırılmışdır. Artıq bu ayədən sonra heç bir ayə və dəlil gətirmək mümkün deyil ki, müsəlmanlar İslam Peyğəmbərindən (s) sonra kimisə axtarsınlar ki, İmam kimdir? Allah-Taala həm əvvəlki ayədə (Əhzab-33) və həm də bu ayədə hamıya xüsusilə, hələ də gözəri kor olub bu yoldan çıxmaq istəyən və ya bu yola şəkklə baxanlara çatdırır ki, İslamda düzgün yol birdir. Quran və Əhli-Beytin (ə) yolu.\nÜçüncü: Həmin əvvəlki, mətləblərin daha da möhkəmlənməsindən ötrü Allah-Taala, Qurani-Kərimdə yalnız, bir yerdə Özündən, İslam Peyğəmbərindən (s) başqa mütləq şəkildə itaətində olmalı şəxsləri yəni, Əmr sahiblərini (On dörd Məsumları (ə)) tanıtdırır. Yəni, tarixdə Peyğəmbər (s) və Əhli-Beytindən (ə) başqa elə bir xəlifə, başçı və İmam tanınmır ki, Allah-Taala onlardan mütləq itaət etməyi əmr etsin. Əksinə, bəzi ayələr də var ki, zalım və günakar əhlindən itaət qəti qadağandır. Belə insanlar Quran buyurduğu kimi yalnız, Peyğəmbər (ə) və Onun pak Əhli-Beytidir (ə). (Əhzab surəsi 33) Quran, hədislər və ağıl məntiqi də bunu qəbl edir, hər bir müsəlman Allahın buyurduğu kimi pak və günahsız kamil insanların ardınca olar və onlardan mütləq itatət edir. O pak və məsum insanları da sən və mən yox, Allahın Özü bizə təqdim etməlidir. Çünki, hər bir varlığı hamıdın yaxşı tanıyan yalnız Odur. Bizlər zahiri tanıya bilərik amma, batinlərdən xəbərsizik. Ona görə də Allah-Taala İslam Peyğəmbərinin (s) Əhli-Beytini (ə) ayələrdən birində (Əhzab-33) pak və günahsız olduqlarını elan edir. İndi belə bir yoldan qaçan və başqa yol ardınca olanlar zəlalətdən başqa nə qazanırlar?! Halbuki, hər gün namazda 17 dəfə dua edirlər ki, İlahi! Bizləri zəlalət yoluna düşənlərdən qərar vermə və qəzəbinə gəlmişlərdən də qərar vermə! Bəs məlum olur ki, bilə-bilə, qəsdən Əhli-Beyt (ə) yolundan çıxanlar Allahın qəzəbinə gəlmişlər də hesab olunur. Allaha pənah aparırıq belə zəlalətdən. Quran ayəsində oxuyuq: ”\n“Ey iman gətirənlər! Allaha, Peyğəmbərə və özünüzdən olan ixtiyar (Əhli–Beytə yəni, pak və məsum İmamlara) sahiblərinə itaət (yəni, onların yolun gedin və onlara itaət) edin! (Yəni, əmrlərini qəbul edib ona əməl edin)” (Nisa surəsi 59) Quran ayəsini üzündən düz oxumağı bacarmayan sadə müsəlmanlardan tutmuş, tarix boyu nəhəng Quran təfsirçiləri bu ayənin müqabilində illərlə təfəkkür və məntiqi elmi və tarixi bəhs apardıqdan sonra Allahdan, İslam Peyğəmbərindən (s) sonra, müsəlmanlar və səhabələr içində pak Əhli-Beytdən (ə) yəni, məsum İmamlardan başqa heç kimdən mütləq itaət və tabe olmağı isbat edə bilmədiklərinə acizanə şəkildə iqrar etmişlər.\nSonda bir tarixi sualın cavabını dəqiqləşdirsək qəlbmiz daha da rahatlaşır. Əhli–Beyt (ə) fiqhinin tarixi hardan başlayır?\nCavab: Əslində, bu tarix İslam Peyğəmbərinin (s) zamanından başlamış və İmam Zamanın (əc) qeybə çəkilməsinə qədər birbaşa Məsum İmamların (ə) vasitəsi ilə açıqlanmışdır. İmam Zaman (əc) qeybə çəkildikdən sonra isə bu tarix, O Həzrətin göstərişi ilə Quran və On dörd Məsumun (ə) göstərişləri əsasında, şəriət hökmlərini ələ gətirən ən yüksək elm və mərifət sahibləri olan müctehidlər vasitəsi ilə davam etdirilmişdir.\nƏslində, belə bir tarixi dövrü, bütün şiə və sünnü alimləri yekidilliklə qəbul edirlər. Bu haqda, müasir sünni alimlərindən Məhəmməd Əl-Müntəsər Kəttani (Məkkə alimi) yazır: “İtrət fiqhi (yəni, Əhli-Beyt (ə) fiqhi) o fiqhdir ki, İslam Peyğəmbərinin (s) qızı Fatimeyi Zəhradan (s), Əmirəlmöminin Əlidən (ə), İmam Həsəndən (ə), İmam Hüseyndən (ə) və İmam Sadiqdən (ə) bizlərə yetişmişdir.” (Fiqhis-sələfi, İtrət və Səhabə və Tabein, Ümmul Qura Məkkəçapı)\nİmam Baqir (ə) zəmanəsinin pak və məsum İmamını (ə) tanımayan müsəlman haqqında bir hədisdə buyurur: “Agah olun! Əgər bir nəfər gecələr namaz qılsa, gündüzlər oruc tutsa, bütün mal–dövlətini Allah yolunda paylasa, bütün ömrünü Həccdə keçirsə amma, Allahın göndərdiyi Peyğəmbərin Əhli–Beytindən (ə) olan pak və məsum İmamı (ə) (onların Vilayətini) tanıyıb, Onun ardınca olmasa, Onu özünə Allah tərəfindən İmam bilib, bütün əməllərini yalnız, Onun göstərişi əsasında qərar verməsə, Allah yanında onunu əməllərinə heç bir mükafatı yoxdur və belə bir şəxs iman əhlindən sayılmaz. “(Bihurul-Ənvar, c.23.səh.294.rəvayət.33)\nAllah–Taala bizləri zəlalətə düşməkdən qorusun! Amin! Faiq Vəlizadə (Hicab)


"Google"ın gəliri rekord qırdı - Ens.az - 4 dildə xəbərlər və ensiklopediya\n"Google"ın gəliri rekord qırdı\nİnternet şirkəti "Google", bu ilin 3-cü rübündə 33.7 milyard dollarla tarixinin ən yüksək rüblük gəlirinə çatıb. Ancaq analitiklərin "gəlir proqnozdan aşağıdır" qiymətləndirməsindən sonra, "Google"ın ana şirkəti "Alphabet"in səhmləri ucuzlaşıb.\n"Google"ın ana şirkəti "Alphabet", 2018-ci ilin 3-cü rübünün maliyyə nəticələrini açıqlayıb. Şirkətin İyul-Avqust-Sentyabr dövründəki cəmi gəlirləri əvvəlki ilin eyni dövrü ilə müqayisədə 21% artımla 27.8 milyard dollardan 33.7 milyard dollara qalxıb.\nBu gəlir rəqəmi, "Google" tarixinin ən yüksək rüblük gəliridir. "Google", bu gəlirlərinin 86%-ni və ya 28.9 milyard dollarını reklamlardan əldə edib.\nÖtən ilin 3-cü rübündə 6.7 milyard dollar olan şirkətin xalis mənfəəti, bu ilin 3-cü rübündə 37%-lik artımla 9.2 milyard dollara yüksəlib.\nGÜNDƏLİK QAZANCI 102 MİLYON DOLLARDIR\n2018-in 9 ayı ərzində isə "Google"ın cəmi gəlirləri 24 faiz artımla 97.5 milyard dollara, xalis mənfəəti isə 39%-lik artımla 21.8 milyard dollara çatıb.\n"Google"ın gündəlik gəliri 375 milyon dollar, gündəlik xalis mənfəəti isə 102 milyon dollar olub. Bu rəqəmlər 2017-ci ildə isə müvafiq olaraq 308 milyon dollar və 75 milyon dollar səviyyəsində idi.\nSƏRMAYƏÇİSİ MƏMNUN DEYİL\n30 Sentyabr 2018-ci il tarixində kassasında 13.4 milyard dollarlıq nağd vəsaiti olan şirkətin gəlirlərinin "Wall Street"in analitiklərinin gözləntilərindən aşağı olması, ABŞ birjalarında "Alphabet" səhmlərinin 4 faiz ucuzlaşmasına səbəb olub.\nYeni nanocihazlar müasir tranzistorlardan 10 qat daha sürətlidir\n29 mart 2020 00:17


Həbsdə olan sabiq icra başçısından YENİ XƏBƏR - Azinforum.az İnformasiya Portalı\nAna səhifə / Kriminal / Həbsdə olan sabiq icra başçısından YENİ XƏBƏR\nHəbsdə olan sabiq icra başçısından YENİ XƏBƏR\nYevlax Şəhər İcra Hakimiyyətinin həbsdə olan sabiq icra başçısı Qoca Səmədovun kassasiya şikayəti icraata götürülüb.\nŞikayət hakim Tahir Kazımovun sədrliyi ilə araşdırılacaq.\nLakin məhkəmənin vaxtı hələlik məlum deyil, yaxın günlərdə açıqlanacaq.\nQ.Səmədov barəsində bəraət hökmünün çıxarılmasını istəyir.\nŞəki Ağır Cinayətlər Məhkəməsinin hökmü ilə o, 7 il 3 ay müddətinə azadlıqdan məhrum edilib. Hökmdən narazı qalan məhkum apellyasiya şikayəti verib. Şəki Apellyasiya Məhkəməsinin qərarına əsasən, Q.Səmədovun cəzası 6 ilə endirilib.\nQeyd: Dövlət Təhlükəsizliyi Xidmətinin yaydığı məlumata görə, 2019-cu ilin noyabr ayınadək Yevlax Şəhər İcra Hakimiyyətinin başçısı vəzifəsində işləmiş Q.Səmədovun bu müddət ərzində vətəndaşların hüquqlarına, cəmiyyətin və dövlətin qanunla qorunan mənafelərinə zərər vuran çoxsaylı qanun pozuntularına yol verməsinə əsaslı şübhələr müəyyən edilib.\nQ.Səmədov vəzifə səlahiyyətlərindən sui-istifadə edərək İcra Hakimiyyətinin Memarlıq və Tikinti şöbəsinin baş memarı Xalid Əhmədovun vasitəçiliyi ilə vətəndaşlar tərəfindən müxtəlif təyinatlı tikintilərin aparılması üçün zəruri olan sənədləşmə işləri və digər əsaslarla ümumilikdə 44 fiziki və hüquqi şəxsdən müxtəlif məbləğlərdə külli miqdarda təkrarən rüşvət tələb edərək almasına əsaslı şübhələr müəyyən edilib. Pravda.az\nÖncəki Vüqar Səfərlinin şikayəti rədd edildi\nNövbəti Bu avtomobilləri ucuz almaq mümkün olacaq – VİDEO


Deprecated: preg_replace(): The /e modifier is deprecated, use preg_replace_callback instead in /home/davam/public_html/engine/modules/show.full.php on line 292 davam.az - BÜTÖV AZƏRBAYCAN ADINA! > Çap səhifəsi > Fişer şahmatı üzrə “Cənub mirvarisi” blits turnirinin qalibləri müəyyənləşib\ndavam.az - BÜTÖV AZƏRBAYCAN ADINA! > Gündəm, İdman > Fişer şahmatı üzrə “Cənub mirvarisi” blits turnirinin qalibləri müəyyənləşib\nFişer şahmatı üzrə “Cənub mirvarisi” blits turnirinin qalibləri müəyyənləşib\nTəhsil “RİM” Lənkəran şəhər Uşaq-Gənclər İdman-Şahmat Məktəbinin təşkilatçılığı ilə iyunun 28-də Fişer şahmatı üzrə onlayn blits turnir keçirilib. Turnirdə Lənkəran şahmatçıları ilə yanaşı, Bakı, Sumqayıt, Gəncə, Samux və digər regionlardan şahmatçılar mübarizə aparıblar.\n“Cənub mirvarisi” open blits turnirinin qalibi 9 turdan 8 xal toplayan Lənkəran şahmat məktəbinin yetirməsi, hazırda isə Türkiyədə yaşayan Elnur Əliyev olub. İkinci və üçüncü yerləri 7 xalla Gülsənəm Ağayeva (Lənkəran) və Aytac Məmmədova (Samux) tutublar.\nYarış “Chess.com” onlayn platforması vasitəsilə təşkil olunub.


Jurnalist təşkilatı Tərtərdə vətənpərvərlik təbliğatı aparıb - mia.az\nJurnalist təşkilatı Tərtərdə vətənpərvərlik təbliğatı aparıb\n13 Oktyabr 2017 [15:01]\n"Jurnalist Araşdırmaları Mərkəzi” İctimai Birliyi Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə yardımı ilə həyata keçirdiyi "Cəbhəyanı bölgələrdə yaşayan gənclər arasında vətənpərvərlik təbliğatını gücləndirmək məqsədi ilə tədbirlərin təşkili” adlı layihənin icrasını davam etdirir. Layihə çərçivəsində növbəti tədbir Tərtər rayonunun Xoruzlu kəndində keçirilib. Tədbirdə yerli icra hakimiyyətinin nümayəndələri, QHT fəalları, jurnalistlər və gənclər iştirak ediblər.\n"Ruh” Jurnalistlərin Müdafiəsi İctimai Birliyinin sədri Azərbaycan xalqının qəhrəmanlıq ənənələri üzərində formalaşdığını vurğulayıb. "Ruh” sədri deyib ki, yeniyetmə və gənclərimiz tariximizi dərindən öyrənməklə keçmişlə gələcəyin vəhdətini yarada bilərlər.\nEhtiyatda olan baş leytenant Yaşar Hüseynov Birinci Qarabağ Müharibəsində keçdiyi döyüş yolu barədə tədbir şitirakçılarına ətraflı məlumat verib. Keçmiş döyüşçü gəncləri Azərbaycanın ərazi bütövlüyü və suverenliyi uğrunda gedən döyüşlərdə şəhid olmuş qəhrəman oğul və qızlarımızın xatirəsini əziz tutmağa çağırıb.


Susun və gülün, Mircavadov! » Fanat.az\n12:20 22.11.2019 1803\nQurşaqdan aşağı zərbələr başlayır. İndi yox, bizdə həmişə belə olub. Amma hamı yox. El misalı var: Eşşəyə gücü çatmır, palanı döyür.\nMillimizin AVRO-2020-nin seçmə mərhələsindəki çıxışı ilə bağlı AFFA Məşqçilər Komitəsinin üzvü, 5 qat Azərbaycan çempionu, 4 dəfə Azərbaycan Kubokunun, 2 dəfə Birlik Kubokunun, 1 dəfə Azərbaycan Super Kubokunun qalibi, super cayıl, seyid, ağsaqqal, 72 yaşlı Ağasəlim Mircavadov qol.az saytına müsahibə verib.\nYəqin ki, girişdən başa düşdünüz.\nHə, ancaq qurşaqdan aşağı zərbələr. Fərq etməz, dedikləri gerçəkdi, ya da nəsə…\nFutbolçuların, məşqçinin işini hər kəs gördü. Mütəxəssis kimi danışmalıydı Ağa. Görmədiklərimizi deməliydi.\nƏşi, nə vaxt deyib ki, indi də deyə?!\nƏvəzində ironik tərzdə jurnalistə "narazılıq var” kimi sual verir, sualda qəribəlik axtarır və gülür. Gülün! Yazını oxuyarkən çöhrənizdən təbəssümün əksik olmaması arzusuyla, səsləndirdiyiniz fikirləri təhlil edək. Siz gülün, futbolumuz ağlasın.\nDiqqət! Ağsaqqal ağıl verir.\nSitat: "Həm nəticə, həm də oyunun səviyyəsi aşağı oldu. Amma məncə, biz bəzi futbolçuları - Bəhlul Mustafazadəni, Emil Balayevi qazandıq. Məşqçi onlara şans verdi, onlar da bundan yaxşı istifadə etdi. Millinin çıxışı haqda danışmaq üçün analiz lazımdır. Analizsiz heç nə demək olmaz. Nəticə olaraq, təbii ki, cəmi 1 xal qazandıq. Yəni, zəif çıxış etdik. Amma hazırda niyə zəif çıxış etdiyimizi, harda səhvlər etdiyimizi araşdırmalıyıq. Bu günlə iş bitmir. Gələcəyimizə nə ilə başlamalıyıq, hansı yolla getməliyik, bunu da analiz etməliyik”.\nSonuncu cümlədən başlayaq. Seyid, siz dediyiniz gələcək üçün keçmişdə - 2005-2015-ci illəri əhatə edən Dövlət Proqramı tətbiq etdildi. Həmin illərdə Azərbaycan futbolunun qazanması üçün sizin kimi futbol mütəxəssislərimiz ağzına su aldı, Azərbaycan futbolundan qazandı. Ona görə də siz dediyiniz gələcək gəlməyəcək! Bu bir.\nİndi də "gələcəyimizə nə ilə başlamalıyıq, hansı yolla getməliyik, bunu da analiz etməliyik” deyirsiniz.\nDövlət təqaüdü ala-ala, əlavə 5-10 manat üçün İsi Məlikzadənin Fatısına çevrilənlər, yubileyi üçün klub prezidentinə boyun əyənlər, Azərbaycanca düşünə bilməyənlər, Azərbaycan kimliyini (pasport) dərk etməyənlər və sairlər futbolumuzun gələcəyində olmamalıdı. Bu da iki.\nÜçüncüsü… "Bəhlul Mustafazadəni, Emil Balayevi qazandıq” söyləyirsiniz. Bəli, Azərbaycan futbolu qazanıb. Bir maraqlanın, Bəhlul harda və necə ulduz olub. AFFA-nın milyonlarla xərclədiyi lahiyələrdən ortabab bir futbolçu çıxmadı. Əvəzində məhdud imkanlarla, AFFA-nın heç bir qatqısı olmadığı "Sabahın ulduzları” lahiyəsi indi futbolumuza neçə-neçə adlar qazandırıb. Təkcə bu lahiyə AFFA-nın 12 ildə apardığı futbol siyasətini kürüyüb dənizə atır. Sizin dildə dediyiniz, bizim inandığımız Haqq Bəhlulu, Emili millidə oynatdı. Guya siz bilmirsiniz ki, Riad Rəfiyevin siyahısında olmayan millidə oynaya bilməz? Zədələr, ictimai qınaq olmasaydı, Bəhlul, Emil heyətə düşəcəkdi? Guya bilmirsiz ki, sonuncu oyunda Zaur Axundovun xahişi və ya təkidi ilə Vüsal İsgəndərli start heyətə salınıb?\nNövbəti sual-cavaba diqqət edin:\n- Çox qəribə sualdır e. (Gülür) Baş məşqçidən narazılıq olması normaldır. Nəticə 1 xal olanda əlbəttə ki, hamımız narazı olacağıq. Onun da taleyini AFFA İcraiyyə Komitəsi həll edir. İcraiyyə Komitəsi nə qərar versə, o da olacaq. Yenə də bir mütəxəssis olaraq deyirəm, məşqçinin işini analiz etmək lazımdır. Məşqçi hesabat verməlidir. Hər bir oyunun hesabatı olmalıdır. Yığmaya dəvət olunan oyunçular arasından hansı oynamağa layiqdir, hansı yox, bunların hamısı analiz şəklində deyilməlidir. Bundan sonra qərar çıxarmaq olar. Bir də ki, bundan sonra hansı yolla getməliyik, bu, müəyyən olunmalıdır. Bu turnir bitdi, amma bunun sabahı da var, axı. Qarşıdan Millətlər Kubokunun oyunları gəlir, onda biz nə edəcəyik? Ona görə indidən biz bu işləri görməliyik. Klublarda iş birliyi olmalıdır. Necə edək ki, klublardakı oyunçular milliyə hazır vəziyyətdə gəlsinlər. Təlim-məşq toplantıları olmalıdır, bölgü olmalıdır, bunların hamısı şərtlərdir. Ondan sonra nəsə əldə etmək olar.\nFikir verin, sualda həm AFFA, həm də baş məşqçidən narazılıq qabardılır. Ağasəlim müəllim, ancaq məşqçidən danışır. Çünki, el ağsaqqalımız Məmmədovun dərkənar qoymadığı söhbətə baş qoşa bilməz. Bu, həqiqətən belədi.\nSonda bir sitat da gətirim:\nEhh, Ağasəlim müəllim, siz futbolla məşğul olanda Elxan Məmmədov hardaydı? Əgər uşağın sualından qıcıq olursunuzsa, üç aşağı, beş yuxarı, təxminən eyni dövrün uşağı – Məmmədovun dedikləri ilə niyə oturub durursunuz?\nNiyə nala-mıxa vurursunuz?\nAşığın sözü qurtaranda "dalay-dalay” edər. Yaş da qurtarır, Ağasəlim müəllim. Həqiqəti nə vaxt biləcəyik, nə vaxt danışacaqsız?\nBizdə adətdi, bir az yaşlanan kimi hamı tövbə edib dinə gəlir. İnanclarında bağışlanmış olduqlarını düşünürlər.\nUnutmayın, dediyiniz gələcək, sizi siz edən xalq sizi bağışlamayacaq!\nSusun və gülün!


Qazaxıstandan beynǝlxalq cǝmiyyǝtǝ çağırış | TRT Azerbaycan\nQazaxıstandan beynǝlxalq cǝmiyyǝtǝ çağırış\n“İsrailin zorakılıqlarının qarşısını alacaq tədbirlər tǝcili olaraq həyata keçirilmǝli”\nQazaxıstanın Birləşmiş Millətlər yanındakı daimi Nümayəndəsi Kayrat Umarov, beynəlxalq cəmiyyətə çağırış edib ki, Qəzza Zolağında 62 Fələstinlinin şəhid olmasına gətirib çıxaran zorakılıq və şiddət hadisələrinə son qoyacaq tədbirlər dərhal həyata keçirilsin.\nQazaxıstan Xarici İşlər Nazirliyinin məlumatına görə Umarov, bu sözləri Birləşmiş Millətlər Təşkilatı Təhlükəsizlik Şurasında etdiyi çıxışında deyib. O, Qəzza sərhəddində Fələstinlilərin etiraz aksiyalarına İsrailin müdaxiləsi əsnasında məsum Fələstinlilərin həyatını itirdiklərinə dair xəbərləri kədərlə qarşıladıqlarını qeyd edib. Beynəlxalq cəmiyyəti İsrailin zorakılıqlarının qarşısını alacaq tədbirlər həyata keçirməyə, tərəfləri isə qərginliyin tarıma çəkilməsinə səbəb olacaq addımlardan imtina etməyə çağırıb. Beynəlxalq razılaşmalar əsasında Qüdsün tarixi mövqeyinin qorunmasının lazım gəldiyini vurğulayıb.\nQazaxıstanın, BMT təhlükəsizlik şurasının qərarlarına sadiq olduğunu ifadə edən Umarov, bölgədəki problemlərin siyasi yollarla həllinə hər cür dəstəyə hazır olduqlarını sözlərinə əlavə edib.\nEtiketlәr: Kayrat Umarov , Qazaxıstan , “İsrailin zorakılıqları


Şirməmməd Hüseynovun yeni kitabı çapdan çıxıb - Report.az\nŞirməmməd Hüseynovun yeni kitabı çapdan çıxıb\nŞirməmməd Hüseynovun yeni kitabı çapdan çıxıb Nəşrin II cildinə qəzetin 1919-cu il aprelin 18-dən oktyabrın 30-dək buraxılan nömrələrində parlamentin hesabatları və vacib şərhlər daxil edilib 2 İyul, 2016 17:55\nBakı. 2 iyul. REPORT.AZ/ Professor Şirməmməd Hüseynovun “Azərbaycan” qəzetində parlament hesabatları və şərhlər (noyabr 1918 - aprel 1920)” adlı kitabı çapdan çıxıb.\n"Report"un xəbərinə görə, kitabın hər iki cildinin “Ön söz” müəllifi professor Şirməmməd Hüseynov, transliterasiya redaktorları professor Şamil Vəliyev, elmi işçi Samir Xalidoğludur (Mirzəyev).\nToplunun I cildində parlamentin 19 iclasının hesabatı, qanunverici orqanın fəaliyyətinə dair şərhlər yer alıb. Bu cild “Azərbaycan” qəzetinin parlament açılmazdan əvvəl dövrün ictimai-siyasi mühitini xarakterizə edən yazıları ilə başlayır.


“Qalatasaray”ın yeni baş məşqçisi: Sabri hələ oynayır?\n15-02-2017 / 17:00 FUTBOL\n“Qalatasaray”ın yeni baş məşqçisi İqor Tudor İstanbul təmsilçisinin rəhbərliyi ilə görüşüb. Apasport.az saytının məlumatına görə, xorvatiyalı mütəxəssis klubun Floryadakı bazasında prezident Dursun Özbəklə müqavilənin detallarını müzakirə edib.\nKlubun rəhbərliyində yer alan digər rəsmilərlə görüşdə isə Tudor nə dərəcədə zarafatcıl olduğunu nümayiş etdirib. Onun Sabri Sarıoğlunun hələ də oynayıb-oynamadığını soruşması hamının təbəssümünə səbəb olub.\nTudor isə bunu 2003-cü il dekabrın 2-də keçirilən “Qalatasaray” - “Yuventus” oyununun videosunu izləyən zaman soruşub. Belə ki, onun həmin matçı xatırlamasından sonra türkiyəlilər matçı izləməsini istəyib.\nOyunun gedişində Sabrinin fintinə aldanan Tudor epizodu görən kimi dillənib: “Həmin gün məni əla aldadanda neçə yaşında idi, hələ də oynayırmı?”\nTudor “Qalatasaray” azarkeşlərini də tərifləyib: “Onların qarşısında oynamalı oldum. Komandalarına möhtəşəm dəstək verirlər. “Qalatasaray” kimi komandaya da belə azarkeş yaraşır. Qarşılaşma möhtəşəm atmosferdə keçmişdi və sonradan öz aramızda da “Qalatasaray” fanatları haqda danışdıq”.\nQeyd edək ki, bu gün İstanbul klubunun baş məşqçisi təyin olunan Tudorun son iş yeri “Karabükspor” olub.


“İran dağılsa, Azərbaycanın qarşısını almaq mümkün olmayacaq” – Sərkisyandan sensasiya – Turkustan.info\n17 Yanvar 2021 10:17\n“İran dağılsa, Azərbaycanın qarşısını almaq mümkün olmayacaq” – Sərkisyandan sensasiya\n13 Noyabr 2018 13:16\nRusiya Silahlı Qüvvələri və sərhədçiləri Ermənistanın təhlükəsizliyini təmin etməkdə mühüm rol oynayırlar.\nTurkustan.info xəbər verir ki, bunu Ermənistanın Müdafiə naziri David Tonoyan deyib.\nOnun sözlərinə görə, Ermənistan-Rusiya yaxınlaşması Cənubi Qafqazda formalaşmış status-kvo məntiqindən irəli gəlir:\n“Ermənistan Cənubi Qafqazda Rusiyanın əsas strateji tərəfdaşıdır. Rusiya Ermənistana Azərbaycanla hərbi balansın qorunmasında kömək edir”.\nTonoyanın fikirlərini şərh edən erməni politoloq Aşot Sərkisyan isə hesab edir ki, Rusiyadan İrəvana verilən bu hərbi dəstək həm də Ermənistan-İran və Ermənistan-Türkiyə sərhədlərinin qorunması ilə bağlıdır:\n“Ermənistan bölgədə təcrid edilmiş vəziyyətdədir. Türkiyə-Azərbaycan tandeminə qarşı Ermənistan-Rusiya yaxınlaşması ən yaxşı seçimdir. Çünki Suriya, İraq və Kiprdə hərbi cəhətdən möhkəmlənən Türkiyə Ermənistana da hərbi müdaxilə edə bilər.\nBuna görə də, real vəziyyətə baxsaq, Ermənistanın Rusiya ilə strateji və tərəfdaşlıq əlaqələrini inkişaf etdirməkdən başqa alternativi yoxdur. Rusiya Ermənistanın təhlükəsizliyini və xalqının fiziki varlığını təmin edən bir ölkədir”.\nAşot Sərkisyan qeyd edir ki, İran sərhədləri də Ermənistana təhlükə yaradır:\n“İranın dağılması vəziyyətində Güney Azərbaycan Azərbaycan Respublikasına birləşə bilər. Nəticədə Böyük Azərbaycan yaranacaq ki, bu vəziyyətdə Azərbaycanın qarşısını almaq mümkün olmayacaq. Hesab etmək olar ki, Rusiyanın Ermənistana önəm verməsi, bunun qarşısının alınmasına yönəlib”. /Teleqraf.com/


Evklid (E.ə. IV əsr-E.ə. III əsrin sonu) — qədim yunan riyaziyyatçısı ~ Riyaziyyat Portalı - Riyaziyyatçıların tək məkanı !\n10/27/2015 10:52:00 ÖS Aylin TV Riyaziyyatçılar Şərh yoxdur\nEvklid (E.ə. IV əsr-E.ə. III əsrin sonu) — qədim yunan riyaziyyatçısı\nEvklid (E.ə. IV əsr-E.ə. III əsrin sonu) — qədim yunan riyaziyyatçısı, məşhur "Elementlər" kitabının müəllifi.\nBizim eradan əvvəl yaşamış Evklid Afina qəbiləsindən olan Platonun şagirdi olmuşdur. Evklid Qədim Yunanıstanın ən böyük astronomu olan Klavdi ptolemeyin dəvəti ilə İsgəndəriyyə şəhərinə gəlmiş və orada riyaziyyat məktəbi təşkil etmişdir.\nEvklid "Başlanğıclar" əsərində planimetriya, stereometriya və ədədlər nəzəriyyəsinə aid bir çox məsələlərin həllini vermişdir.\nOnun "Fiqurların bölünməsi haqqında" və s. əsəri ərəb dilinə tərcümə edilmiş və günümüzə qədər gəlib çatmışdır. Evklidin paralellər aksiomunu teorem şəklində isbat etmək etmək istəyənlər çox olmuşdur, amma nəticəsiz qalmışlar. Yalnız 1826-cı ildə dahi rus alimi Lobaçevski bu ruyazi təklifin isbatının qeyri-mümkünlüyünü isbat etdi və onun həqiqətən aksiom olduğunu göstərdi.


Mingəçevirdəki “KÜR” kompüter zavodu Əli Abbasovla Samir Məmmədovun “maxinasiya” obyekti olub - Qafqaz Xəbər Agentliyi - qafqaznews.az\nMingəçevirdəki “KÜR” kompüter zavodu Əli Abbasovla Samir Məmmədovun “maxinasiya” obyekti olub\nMay 26, 2017 22:46 May 27, 2017 00:22 Admin\nAkif Çovdarovla qohumluğu Samir Məmmədov üçün “yaşıl işıq” yandırıb\nBir müddət əvvəl, daha dəqiq desək bu ilin mart ayının 16-da ölkə mediası Bakı Mühəndislik Universitetinin Texnoparkına yeni rəhbər təyin edilməsi ilə bağlı məlumat yaydı.\nMəlumatda qeyd olunurdu ki, Texnoparkın yeni rəisi əvvəllər Təhsil Nazirliyi tərkibində fəaliyyət göstərən Təhsil Sisteminin İnformasiyalaşdırılması İdarəsinin rəisi Samir Məmmədovdur.\nBilməyənlər üçün onu bildirək ki, Qafqaz Universitetinin adını dəyişdirib Bakı Mühəndislik Universiteti qoyublar.\nBiz bir media orqanı olaraq məsələnin siyasi-dini-ideoloji tərəfini bir kənara qoyub ( bu bizim üçün maraqsızdır ) tam məsuliyyətlə bildiririk ki, Qafqaz Universiteti Azərbaycanda fəaliyyət göstərən ali məktəblər içərisində ən nümunəvi, ən intizamlı və ən yüksək səviyyədə təhsil verən və ən əsas rüşvətdən uzaq yeganə təhsil ocağı idi.\nBu fikri Milli Məclisin üzvü Fazil Mustafa da dəfələrlə bəyan edib.\nƏslində kiminsə bəyan etməsinə və digər dəlil-sübuta ehtiyac yoxdur. Azərbaycan cəmiyyəti gözəl bilirdi ki, ölkənin təhsil bataqlığında Qafqaz Universiteti yeganə “ada” idi.\nİndi zəlzələdən, ya vəlvələdən bu universitet ləğv olundu.\nBir daha təkrar edirik ki, bir media olaraq bu bizim müzakirə mövzumuz deyil.\nAmma o cür univeristetə təhsil maklerlərini doldurmaq ən azı adamda təəssüf hissi doğurur.\nBirincisi, uzun müddət Texniki Universitetin rektoru olan və reputasiyası barədə danışmağa dəyməyən Havar Məmmədovun keçmiş Qafqaz Universitetinin rektoru olması tarixin ironiyasıdır.\nSonuncu xəbər isə insanın olub-qalan ümidini məhv edir.\nUzun müddət ölkə mətbuatında kompüter alveri ilə məşğul olan birisinin- Samir Məmmədovun universitetin Texnoparkına rəhbər təyin olunması artıq təhsilimizin tacir-tüccar əlinə keçdiyini ortaya qoyur.\nKimdir Samir Məmmədov..?\nBu şəxs uzun müddət ( Misir Mərdanovun və Mikayıl Cabbarovun vaxtında ) Təhsil Nazirliyində Təhsil Sisteminin İnformasiyalaşdırılması İdarəsinin rəisi olub.\nBu adamın işi məktəblərin kompüterlə və proqramlarla təminatını həyata keçirmək olub.\nTəsəvvür edirsiniz, 4500-dən artıq, təxminən 5000-ə yaxın təhsil müəssisəsinin kompüterlə təchiz olunmasını Samir Məmmədov həyata keçirib.\nAmma necə keçirib..?\n5000-ə yaxın orta məktəbə verilən kompüterlərin çoxu Əli Abbasovun Mingəçevir şəhərində yerləşən “KÜR” kompüter zavodunun məhsulları olub.\nBəli, Samir Məmmədovla ozamankı rabitə naziri Əli Abbasov keyfiyyəti heç bir standarta cavab verməyən “Kür” kompüterlərini orta məktəblərdə yerləşdirərək milyonlara sahib olublar.\nTəkcə mütəxəssislər deyil, adi istifadəçilər də gözəl bilir ki, “KÜR” kompüterləri heç nəyə yaramırdı, sadəcə yaraşıq üçün orta məktəblərdə quraşdırılırdı. Və şagirdlərin çoxu ona əl vura bilməzdi. Çünki bu kompüterlərin çoxu işlək vəziyyətdə deyildi.\nBeləcə dövlətin məktəblərin kompüterləşməsinə ayırdığı 30 milyondan artıq pul Əli Abbasovla Samir Məmmədov üçün qazanc mənbəyi idi.\nBu maxinasiyalarda Samir Məmmədovun əmisi oğlu “qrant-tender müsabiqələrinin yeganə qalibi”, “Mədəd” Humanitar Təşkilatı İctimai Birliyinin sədri Emil Məmmədovun və Əli Abbasovun müavini İltimas Məmmədovun da “böyük zəhməti və rolu” olub.\nİndi həmin Samir Məmmədov Bakı Mühəndislik Universitetinin Texnoparkına rəhbər təyin edilir.\nHəbsi gözlənilən Əli Abbasov isə AMEA prezidentinin müşaviri olur.\nBax tarixin ironiyası budur.\nYəqin ki, Samir Məmmədov köhnə əməllərini davam etdirib Mingəçevirdə istehsal olunan “Kür”ləri yeni universitetin Texnoparkına dolduracaq və milyonlarla vəsaiti mənimsəyəcək.\nSamir Məmmədovun keçmişi təkcə “Kür”lə bağlı deyil.\nSamir Məmmədovun nazirlərlə şərik işləməsinin başqa bir ciddi səbəbi də var.\nOnun keçmiş MTN generalı, hazırda həbsdə olan Akif Çovdarovla yaxın qohum olması da həmişə Samir Məmmədov üçün “yaşıl işıq” olub.\nMəlumat üçün bildirək ki, Samir Məmmədovun əmisi, “Sevimli Dad” şirkətinin sahibi Murad Məmmədovla Akif Çovdarov qudadır.\nOna görə də Samir Məmmədova bu boyda maxinasiyalara baxmayaraq gözün üstə qaşın var” deyən olmayıb.\nDüzdür, Akif Çovdarovun həbsindən sonra Samir Məmmədovun taxtı bir müddət laxlasa da “kompüter makleri” olan bu şəxs “revanş” götürə bildi və bu dəfə Bakı Mühəndislik Universitetinin Texnoparkına rəhbər təyin edildi.\nOnu da qeyd edək ki, Samir Məmmədovun mənimsədiyi milyonları onun qardaşı Teymur Məmmədov tikinti biznesinə yönəldib.\nHazırda qardaşlar Abşeron rayon icra hakimiyyətinin inzibati binasının yaxınlığında tikinti kompleksi inşa etdirərək satışa çıxarıblar.\nAkif Çovdarov AMEA Azərbaycan Emil Məmmədov Əli Abbasov Qafqaz Xəbər Agentliyi Qafqaznews.az Samir Məmmədov